text: των βιομηχανικών λυμάτων, υιοθέτηση τεχνολογιών παραγωγής καθαρού αέρα για την προστασία του περιβάλλοντος |ζ)Ισότητα γυναικών και ανδρών | Προώθηση της ανάπτυξης του επιχειρηματικού πνεύματος μεταξύ των γυναικών μέσω στοχοθετημένων παρεμβάσεων Πιθανά μέτρα: i)Προγράμματα υποστήριξης που μπορούν να βελτιώσουν την πρόσβαση των γυναικών σε όλους τους πόρους και ιδιαίτερα σε εκείνους που αφορούν το εμπόριο και την ανάπτυξηii)Προώθηση του γυναικείου επιχειρηματικού πνεύματος για τη διευκόλυνση της συμμετοχής στις περιφερειακές και παγκόσμιες αγορές |3.Περιφερειακή ολοκλήρωση | Ενίσχυση και εμβάθυνση της περιφερειακής ολοκλήρωσης |α)Περιφερειακή οικονομική ολοκλήρωση | Ανάπτυξη περιφερειακών αγορών, εναρμόνιση πολιτικών, ενίσχυση των φορολογικών διοικητικών αρχών και της φορολογικής πολιτικής, μακροοικονομική σταθερότητα, διευκόλυνση των εμπορικών συναλλαγών, εναρμόνιση προτύπων, επιβολή και διαιτησία, διευκόλυνση της κυκλοφορίας προσώπων, αγαθών και υπηρεσιών, και κεφαλαίου· δημιουργία περιφερειακών οργανισμών και δομών και επένδυση σε αυτούς Πιθανά μέτρα: i)Υποστήριξη για την ανάπτυξη και την εναρμόνιση του εμπορίου, των επενδύσεων, της φορολογικής και οικονομικής πολιτικής στην περιφέρεια και ρυθμιστικά πλαίσια σύμφωνα με τους κανόνες, τα μέσα και τα πρότυπα του ΠΟΕii)Διευκόλυνση του εμπορίου των υπηρεσιών και δικαίωμα εγκατάστασης και ελεύθερης κυκλοφορίας αγαθών, υπηρεσιών, κεφαλαίου και προσώπων ώστε να αξιοποιηθούν πλήρως οι διασυνοριακές ευκαιρίες, να βελτιωθεί ο συντονισμός, η συνεργασία και οι επικοινωνίες, συμπεριλαμβανομένης και της υποστήριξης του ηλεκτρονικού εμπορίουiii)Υποστήριξη για τη σύσταση/ενίσχυση οργάνων των ρυθμιστικών φορέων για την επιβολή και τη διαιτησία και υποστήριξη με στόχο την τροποποίηση και την ανάπτυξη εμπορικής νομοθεσίας ώστε να καλυφθούν οι νέες απαιτήσεις του εμπορίου, καθώς και τα νέα προϊόντα/υπηρεσίες. Υποστήριξη της έρευνας και της ανάπτυξης, ιδίως στο πλαίσιο των κέντρων αριστείαςiv)Εναρμόνιση των στατιστικών μεθόδων για τη συλλογή, την ανάλυση και την ερμηνεία των δεδομένων και υποστήριξη για τη βελτίωση των ικανοτήτων του ανθρώπινου δυναμικούv)Δημοσιονομική υποστήριξη για σταδιακή απελευθέρωση σε συνδυασμό με την περιφερειακή ολοκλήρωση. Ανάπτυξη μέσων και οργάνων με σκοπό την κινητοποίηση πόρων για το εμπόριο και τις επενδύσειςvi)Υποστήριξη για τη βελτίωση των ανθρώπινων και των θεσμικών ικανοτήτων και την ενίσχυση της σχετικής θεσμικής διακυβέρνησης ώστε οι τελωνειακές διοικητικές αρχές και οι τελωνειακές διαδικασίες να ανταποκριθούν ταχύτερα στις νέες απαιτήσεις ασφάλειας. |β)Διαχείριση διασυνοριακών προγραμμάτων | Διευκόλυνση της κυκλοφορίας προσώπων, αγαθών, υπηρεσιών και κεφαλαίου. Πλήρης αξιοποίηση των διασυνοριακών ευκαιριών· βελτίωση του συντονισμού, της συνεργασίας και των επικοινωνιών μεταξύ των χωρών της ΑΜΑ Πιθανά μέτρα: i)Συντονισμένη προσέγγιση της περιφερειακής/ηπειρωτικής διαχείρισης των διασυνοριακών προγραμμάτων τα οποία μεταξύ άλλων περιλαμβάνουν τον έλεγχο των νόσων και τη διαχείριση του περιβάλλοντοςii)Υποστήριξη των περιφερειακών προγραμμάτων που διευκολύνουν την ελεύθερη κυκλοφορία των προσώπων, των αγαθών, των υπηρεσιών και του κεφαλαίου και υποστήριξη για τη δημιουργία ή την ενίσχυση περιφερειακών/ηπειρωτικών οργανισμών για το συντονισμό των διασυνοριακών προγραμμάτωνiii)Ενίσχυση των ρυθμιστικών πλαισίων για τα διασυνοριακά προγράμματα |γ)Διαχείριση του περιβάλλοντος και των φυσικών πόρων | Προστασία του περιβάλλοντος και καλύτερη συντήρηση της βιοποικιλότητας, γενετική διατήρηση, προστασία και βιώσιμη χρήση των φυσικών πόρων· διευκόλυνση και ενθάρρυνση της βιώσιμης αξιοποίησης των κοινών φυσικών πόρων λαμβανομένης υπόψη της διασύνδεσης εμπορίου και περιβάλλοντος Πιθανά μέτρα: i)Τεχνική βοήθεια για την εφαρμογή των κατευθυντήριων γραμμών της Βόννης και τη διευκόλυνση της συμμετοχής σε διεθνείς συμφωνίες, συμβάσεις και συνθήκες σχετικά με το περιβάλλον και υποστήριξη για τα προγράμματα ευαισθητοποίησης των ενδιαφερόμενων μερών


text: και υποστήριξη για τη δημιουργία εταιρικών σχέσεων. Προώθηση κοινών επιχειρήσεων, εταιρικών σχέσεων και διασυνδέσεων μεταξύ οργανισμών και επιχειρήσεων της ΑΜΑ και της ΕΕii)Υποστήριξη για την ενίσχυση της πολιτικής, των στρατηγικών, της νομοθεσίας, της διοίκησης και της διαχείρισης των πόρων που αφορούν το περιβάλλον και αειφόρος ανάπτυξη· και ανάπτυξη θεσμικών ικανοτήτων για την επιβολή της νομοθεσίας και των προτύπων που αφορούν το περιβάλλον και προγράμματα για τη συμμετοχή των κοινοτήτων στη διαχείριση των φυσικών πόρωνiii)Υποστήριξη για την ανάπτυξη της υποδομής και τη μεταφορά τεχνολογίας και υποστήριξη για τον έλεγχο της ρύπανσης, τον καθαρισμό και τη συντήρηση του νερού, τη διαχείριση, την επεξεργασία και την εξυγίανση των στερεών και υγρών αποβλήτων· και διάθεση βιομηχανικών και τοξικών αποβλήτων. Τεχνική βοήθεια για την έρευνα και ανάπτυξη, τη διαχείριση και την οικοδόμηση ικανοτήτων όσον αφορά τα περιβαλλοντικά πρότυπαiv)Υποστήριξη για το μετριασμό των επιπτώσεων από τις φυσικές καταστροφές, την πρόληψη των περιβαλλοντικών καταστροφών και την απώλεια της βιοποικιλότηταςv)Προώθηση και προστασία των τοπικών/παραδοσιακών γνώσεων για τους βιολογικούς πόρους και τα οικοσυστήματα |δ)Ειρήνη, σταθερότητα και ασφάλεια στην περιοχή | Προώθηση και βελτίωση των περιφερειακών πρωτοβουλιών για την ειρήνη και την ασφάλεια Πιθανά μέτρα: i)Οικοδόμηση ικανοτήτων των φορέων πρόληψης των συγκρούσεων (δημόσιος τομέας, δυνάμεις ασφαλείας, κοινωνία των πολιτών και πολιτικοί)ii)Προώθηση κατάλληλων μηχανισμών έγκαιρης προειδοποίησης και προώθηση κατάλληλων μηχανισμών για τη διαχείριση και την επίλυση των συγκρούσεωνiii)Υποστήριξη των θεσμών που αποτελούν τον κορμό της ειρήνης και της ασφάλειας (μέσα ενημέρωσης, κοινωνία των πολιτών και κοινό)iv)Βελτίωση των ικανοτήτων για τη διατήρηση της ειρήνης |ε)Πολιτιστική ανάπτυξη | Προώθηση και προστασία του πολιτισμού, της κληρονομιάς και των τοπικών παραδοσιακών γνώσεων και πρακτικών για την ανάπτυξη Πιθανά μέτρα: i)Ανάπτυξη και προώθηση της πολιτιστικής βιομηχανίας και βελτίωση της πρόσβασης στην αγορά για τα τοπικά προϊόντα |4.Πολιτική για το εμπόριο και ρυθμίσεις | Ενίσχυση των επιχειρήσεων και υποστήριξη της επιχειρηματικής ανάπτυξης |α)Υποστήριξη των ρυθμίσεων και των διαπραγματεύσεων για το εμπόριο στην περιοχή | Ανάλυση και εφαρμογή πολυμερών συμφωνιών για το εμπόριο και χρηματοδότηση. Ενίσχυση των εταιρικών σχέσεων τόσο στην περιοχή όσο και μεταξύ της περιοχής και της ΕΚ Πιθανά μέτρα: i)Υποστήριξη για την ενίσχυση των ικανοτήτων ανάλυσης όσον αφορά τη χάραξη πολιτικής και τις διαπραγματεύσεις, καθώς και υποστήριξη για την επιτυχή εφαρμογή των περιφερειακών και διεθνών συμφωνιώνii)Προγράμματα ευαισθητοποίησης των ενδιαφερόμενων μερών σχετικά με τις περιφερειακές/πολυμερείς εμπορικές συμφωνίες, συμπεριλαμβανομένων των μηχανισμών χρηματοδότησης που ήδη υπάρχουνiii)Ενίσχυση των περιφερειακών εταιρικών σχέσεων και βελτίωση των εθνικών και περιφερειακών διαπραγματεύσεων |β)Διευκόλυνση του εμπορίου | Βελτίωση της απόδοσης, της διακυβέρνησης και των ρυθμίσεων για την ομαλή μετάβαση. Υποστήριξη των οργανισμών/φορέων που διευκολύνουν το εμπόριο/ τις επενδύσεις και θέσπιση ταμείων εγγυήσεων και κεφαλαίων επιχειρηματικού κινδύνου Πιθανά μέτρα: i)Ενίσχυση των πολιτικών και των περιφερειακών θεσμικών ικανοτήτων για τη διευκόλυνση του περιφερειακού εμπορίου, της διαχείρισης θεμάτων που συνδέονται με το εμπόριο και την προστασία των καταναλωτώνii)Εφαρμογή ρυθμίσεων για τη διαμετακόμιση με έναν σταθμό και κατά περίπτωση είσπραξη δασμών στον πρώτο λιμένα εισόδου, συμπεριλαμβανομένης της βελτίωσης της δυναμικότητας των λιμένων με παροχή ποιοτικών υπηρεσιών από τον ιδιωτικό τομέαiii)Συμμόρφωση και επιβολή των διεθνώς αναγνωρισμένων εναρμονισμένων προτύπων, των τεχνικών κανονισμών και απλοποίηση των κανόνων καταγωγής και μηχανισμοί διασφάλισης

type: contracts

jurisdiction: EU


text: για την ευκολότερη εφαρμογήiv)Χρήση τεχνολογίας (σκάνερ, ηλεκτρονικοί υπολογιστές) για αποτελεσματική παροχή υπηρεσιών και βελτίωση των ικανοτήτων των οργανισμών και των φορέων που διευκολύνουν το εμπόριο/τις επενδύσεις και υπηρεσίες υποστήριξης των επιχειρήσεωνv)Θέσπιση ταμείων εγγυήσεων και κεφαλαίων επιχειρηματικού κινδύνου για τις επιχειρηματικές κοινότητες |γ)Μηχανισμοί επίλυσης των διαφορών | Δημιουργία νέων και ενίσχυση των εθνικών και περιφερειακών φορέων επίλυσης των διαφορών που ήδη υπάρχουν. Εθνική και διεθνής αναγνώριση των αποφάσεων της διαιτησίας Πιθανά μέτρα: i)Δημιουργία/ενίσχυσης των φορέων διαιτησίας και μηχανισμοί διασφάλισηςii)Κατάρτιση και οικοδόμηση ικανοτήτων των νομικών που ειδικεύονται σε θέματα εμπορίου με στόχο την ερμηνεία και την επιβολή της εμπορικής νομοθεσίας και την επίλυση των σχετικών διαφορώνiii)Μεταφορά των διεθνών συμφωνιών/συμβάσεων/συνθηκών για τη διευκόλυνση των διεθνών υποχρεώσεων και αναγνώριση των αποφάσεων της διαιτησίαςiv)Υποστήριξη για την ευαισθητοποίηση των ενδιαφερόμενων μερών σχετικά με τους μηχανισμούς επίλυσης των διαφορών |δ)Νομικό και ρυθμιστικό πλαίσιο | Υποστήριξη της ενίσχυσης της ασφάλειας δικαίου και της νομιμότητας των ιδιωτικών επενδύσεων. Εναρμόνιση των εμπορικών νομοθεσιών. Ανάπτυξη και υιοθέτηση του εργατικού δικαίου. Διευκόλυνση και προστασία των ξένων επενδύσεων. Προστασία των δικαιωμάτων των καταναλωτών και των δικαιωμάτων διανοητικής ιδιοκτησίας συμπεριλαμβανομένων των λαϊκών και παραδοσιακών γνώσεων Πιθανά μέτρα: i)Μεταφορά των διεθνών συμφωνιών/συμβάσεων/συνθηκών για την ενίσχυση της ασφάλειας δικαίου και των ιδιωτικών επενδύσεωνii)Υποστήριξη για την οικοδόμηση ικανοτήτων με σκοπό την ανάπτυξη νομικών πλαισίων που θα ανταποκρίνονται στις συμφωνίες για το εμπόριο και τις επενδύσεις και υποστήριξη για τον εκσυγχρονισμό και την ανάπτυξη του εμπορικού δικαίου και για την ευαισθητοποίηση σχετικά με το νομικό και το ρυθμιστικό πλαίσιο |5.Ανάπτυξη του εμπορίου | Βελτίωση και ενθάρρυνση της δημιουργίας ευνοϊκού κλίματος για τις επιχειρήσεις και πρόσβαση σε υπηρεσίες που αφορούν τις επιχειρήσεις |α)Ευνοϊκό κλίμα για τις επιχειρήσεις | Υποστήριξη της ανάπτυξης πολιτικής (με ευνοϊκή νομοθεσία και ρυθμίσεις για τις επιχειρήσεις) Διευκόλυνση της άρσης των εμπορικών φραγμών Πιθανά μέτρα: i)Αναθεώρηση της νομοθεσίας για τις επιχειρήσεις/του εμπορικού δικαίουii)Βελτίωση των ικανοτήτων των υπηρεσιών και του προσωπικού επιβολής για τον περιορισμό των εμπορικών φραγμών |β)Υπηρεσίες και φορείς υποστήριξης των επιχειρήσεων | Δημιουργία μηχανισμών για την ενθάρρυνση των εταιρικών σχέσεων μεταξύ δημόσιου και ιδιωτικού τομέα και των εταιρικών σχέσεων μεταξύ τοπικών κοινοτήτων και ιδιωτικών επιχειρήσεων. Ανάπτυξη και ενίσχυση των ενδιάμεσων φορέων/οργανισμών. Ανάπτυξη και ενίσχυση των συστημάτων διαχείρισης πληροφοριών. Ενίσχυση των ικανοτήτων έρευνας και ανάπτυξης Πιθανά μέτρα: i)Ανάπτυξη ικανοτήτων και θεσμών για την παγίωση των εταιρικών σχέσεων μεταξύ δημόσιου και ιδιωτικού τομέα και μεταξύ τοπικών κοινοτήτων και ιδιωτικών επιχειρήσεων και την άντληση κοινών οφελών από το εμπόριο και τη βιώσιμη αξιοποίηση των φυσικών πόρωνii)Ανάπτυξη κατάλληλων χρηματοοικονομικών και ενδιάμεσων φορέων/οργανισμών για τις υπηρεσίες υποστήριξης των επιχειρήσεων και ενίσχυση των συστημάτων διαχείρισης πληροφοριών μέσω δικτύων για τη διευκόλυνση του εμπορίουiii)Ενίσχυση των ικανοτήτων έρευνας και των φορέων για τη στήριξη των επιχειρηματικών αποφάσεων |γ)Πρόσβαση σε κεφάλαια για το εμπόριο | Δημιουργία, προώθηση και ενίσχυση των χρηματοπιστωτικών οργανισμών. Διευκόλυνση και βελτίωση της πρόσβασης στη χρηματοδότηση. Ανάπτυξη καινοτόμου χρηματοδότησης. Πιθανά μέτρα: i)Δημιουργία, προώθηση και ενίσχυση των χρηματοπιστωτικών οργανισμών και εμβάθυνση των χρηματοοικονομικών μεταρρυθμίσεων με σκοπό τη συνδρομή στην κινητοποίηση πόρων για το εμπόριο και τις επενδύσειςii)Σχεδιασμός μέσων για την πρόσβαση των επιχειρήσεων σε πόρους για το εμπόριο/τις επενδύσεις και καινοτόμους


text: μηχανισμούς χρηματοδότησης |δ)Προώθηση του εμπορίου και ανάπτυξη της αγοράς στους παραγωγικούς τομείς και στον τομέα των υπηρεσιών | Ανάπτυξη και ενίσχυση της ανάπτυξης των θεσμικών φορέων και των επιχειρήσεων Πιθανά μέτρα: i)Δημιουργία/ βελτίωση, αναδιάρθρωση και εμπορική εκμετάλλευση των υπηρεσιών για το εμπόριο και τις επενδύσειςii)Ανάπτυξη του επιχειρηματικού πνεύματοςiii)Ενίσχυση των ικανοτήτων για τους παρόχους υπηρεσιών στις επιχειρήσεις |ε)Ανάπτυξη του ιδιωτικού τομέα | Υποστήριξη ιδίως της βιομηχανικής ανάπτυξης, των μικροεπιχειρήσεων και των μικρομεσαίων επιχειρήσεων, της εξορυκτικής και μεταλλευτικής βιομηχανίας και του τουρισμού. Προσδιορισμός και υποστήριξη κατά περίπτωση της ιδιωτικοποίησης/ εμπορευματοποίησης Πιθανά μέτρα: i)Ενίσχυση των ικανοτήτων των επιχειρηματικών θεσμικών φορέων στο δημόσιο και στον ιδιωτικό τομέα και στην κοινωνία των πολιτώνii)Ενίσχυση και διευκόλυνση της πρόσβασης σε εμπορικές πληροφορίες, δίκτυα και ανταλλαγή πληροφοριών και κατάρτιση για τους επαγγελματίες στον τομέα της διευκόλυνσης του εμπορίου, της προώθησης των εξαγωγών και της έρευνας αγοράς κ.λπ.iii)Ανάπτυξη μέσων και οργανισμών για τη συμμετοχή του ιδιωτικού τομέαiv)Διευκόλυνση της υιοθέτησης νέων τεχνολογιών ιδίως από τις μικροεπιχειρήσεις και τις μικρομεσαίες επιχειρήσεις |6.Κόστος προσαρμογής | Μετριασμός των επιπτώσεων από τις απώλειες φορολογικού εισοδήματος και το οικονομικό κόστος της προσαρμογής |α)Αναδιάρθρωση βιομηχανιών, του εμπορίου και των πολιτικών και υποστήριξη των κοινωνικών υπηρεσιών | Εξασφάλιση της ανταγωνιστικότητας και της ευθυγράμμισης των πολιτικών. Παροχή υποστήριξης για την ανάπτυξη του κοινωνικού τομές, των κοινωνικών υπηρεσιών και της ανάπτυξης και εκπαίδευσης του ανθρώπινου δυναμικού Πιθανά μέτρα: i)Αναδιάρθρωση του βιομηχανικού τομέα και έγκριση οικονομικών πολιτικών για την ανταγωνιστικότητα και τη διαφοροποίηση σε νέους οικονομικούς τομείςii)Εκ νέου κατάρτιση του πλεονάζοντος εργατικού δυναμικού για την απόκτηση νέων δεξιοτήτων που απαιτούνται από την αναδιαρθρωμένη βιομηχανία και το νέες οικονομικές δραστηριότητες |β)Απώλεια φορολογικών εσόδων | Μακροοικονομική υποστήριξη για το μετριασμό των επιπτώσεων από την απώλεια φορολογικών εσόδων, προστασία των βασικών τομέων υπηρεσιών π.χ. υγεία και εκπαίδευση και πρόβλεψη παρεμβάσεων για τις χώρες που είναι καθαροί εισαγωγείς ειδών διατροφής Πιθανά μέτρα: i)Πρόβλεψη πόρων για την απώλεια εσόδων από την κατάργηση των δασμών, την εμβάθυνση της περιφερειακής ολοκλήρωσης και την αρνητική εξέλιξη του ισοζυγίου πληρωμώνii)Πρόβλεψη για ένα δίχτυ ασφάλειας όσον αφορά την ανάπτυξη του κοινωνικού τομέα, των κοινωνικών υπηρεσιών, της ανάπτυξης του ανθρώπινου δυναμικού και τις χώρες που είναι καθαροί εισαγωγείς ειδών διατροφής |γ)Ελάφρυνση του χρέους | Ανταλλαγή χρεών ιδίως για τις χώρες που δεν ανήκουν στις λιγότερο ανεπτυγμένες και δεν έχουν επωφεληθεί από τα μέτρα για τις υπερχρεωμένες φτωχές χώρες |7.Θεσμικά όργανα | Υποστήριξη της οικοδόμησης ικανοτήτων για την προώθηση του εμπορίου και των επενδύσεων ώστε να εξασφαλιστεί η αποτελεσματική εφαρμογή της ΣΟΕΣ και των περιφερειακών μεταρρυθμίσεων μέσω του εθνικού, περιφερειακού και διεθνούς ιδιωτικού τομέα Πιθανά μέτρα: i)Επαναπροσδιορισμός των δραστηριοτήτων της ΣΟΕΣ για τις προπαρασκευαστικές θεσμικές ρυθμίσεις, σε σχέση με την παρακολούθηση των δεσμεύσεων που συνδέονται με τη ΣΟΕΣii)Ενίσχυση των εταιρικών σχέσεων σε εθνικό και περιφερειακό επίπεδο |--------------------------------------------------ΠΡΩΤΟΚΟΛΛΟ 1Σχετικά με τον ορισμό της έννοιας "καταγομενα προϊόντα" ή "προϊόντα καταγωγής" και τις μεθόδους διοικητικής συνεργασίαςΕΥΡΕΤΗΡΙΟΤΙΤΛΟΣ IΓΕΝΙΚΕΣ ΔΙΑΤΑΞΕΙΣΆρθρα1. ΟρισμοίΤΙΤΛΟΣ IIΟΡΙΣΜΟΣ ΤΗΣ ΕΝΝΟΙΑΣ "ΚΑΤΑΓΟΜΕΝΑ ΠΡΟΪΟΝΤΑ" Ή "ΠΡΟΪΟΝΤΑ ΚΑΤΑΓΩΓΗΣ"Άρθρα2. Γενικές διατάξεις3. Σώρευση στην Κοινότητα4. Σώρευση στα κράτη της ΑΜΑ5. Σώρευση με γειτονικές αναπτυσσόμενες χώρες6. Εξ ολοκλήρου παραγόμενα προϊόντα7. Επαρκώς επεξεργασμένα ή μεταποιημένα προϊόντα8. Ανεπαρκής επεξεργασία ή μεταποίηση9.


text: Μονάδα χαρακτηρισμού10. Εξαρτήματα, ανταλλακτικά και εργαλεία11. Σύνολα εμπορευμάτων12. Ουδέτερα στοιχείαΤΙΤΛΟΣ IIIΕΔΑΦΙΚΕΣ ΠΡΟΫΠΟΘΕΣΕΙΣΆρθρα13. Αρχή της εδαφικότητας14. Απευθείας μεταφορά15. ΕκθέσειςΤΙΤΛΟΣ IVΑΠΟΔΕΙΞΗ ΚΑΤΑΓΩΓΗΣΆρθρα16. Γενικές διατάξεις17. Διαδικασία έκδοσης πιστοποιητικού κυκλοφορίας EUR.118. Πιστοποιητικά κυκλοφορίας EUR.1 που εκδίδονται εκ των υστέρων19. Έκδοση αντιγράφου του πιστοποιητικού κυκλοφορίας EUR.120. Έκδοση πιστοποιητικού κυκλοφορίας EUR.1 βάσει προηγουμένως εκδοθέντος ή συνταχθέντος πιστοποιητικού καταγωγής21. Όροι για τη σύνταξη δήλωσης τιμολογίου22. Εγκεκριμένος εξαγωγέας23. Διάρκεια ισχύος των πιστοποιητικών καταγωγής24. Καθεστώς διαμετακόμισης25. Υποβολή πιστοποιητικού καταγωγής26. Εισαγωγή με τμηματικές αποστολές27. Απαλλαγή από την υποχρέωση προσκόμισης πιστοποιητικού καταγωγής28. Διαδικασία πληροφόρησης για τις ανάγκες της σώρευσης29. Δικαιολογητικά έγγραφα30. Φύλαξη του πιστοποιητικού καταγωγής και των δικαιολογητικών εγγράφων31. Διαφορές και λάθη εκτύπωσης32. Ποσά εκφρασμένα σε EURΤΙΤΛΟΣ VΡΥΘΜΙΣΕΙΣ ΓΙΑ ΤΗ ΔΙΟΙΚΗΤΙΚΗ ΣΥΝΕΡΓΑΣΙΑΆρθρα33. Διοικητικές προϋποθέσεις για την υπαγωγή προϊόντων στη Συμφωνία34. Κοινοποίηση των τελωνειακών αρχών στα συμβαλλόμενα μέρη35. Αμοιβαία συνδρομή36. Έλεγχος των πιστοποιητικών καταγωγής37. Έλεγχος των δηλώσεων προμηθευτών38. Διευθέτηση διαφορών39. Κυρώσεις40. Ελεύθερες ζώνες41. Επιτροπή τελωνειακής συνεργασίας42. ΠαρεκκλίσειςΤΙΤΛΟΣ VIΘΕΟΥΤΑ ΚΑΙ ΜΕΛΙΛΙΑΆρθρα43. Ειδικοί όροιΤΙΤΛΟΣ VIIΤΕΛΙΚΕΣ ΔΙΑΤΑΞΕΙΣΆρθρα44. Τροποποιήσεις του πρωτοκόλλου45. Παραρτήματα46. Εφαρμογή του πρωτοκόλλουΠΑΡΑΡΤΗΜΑΤΑΠΑΡΑΡΤΗΜΑ I του πρωτοκόλλου 1: Επεξηγηματικές σημειώσεις για τον πίνακα του παραρτήματος IIΠΑΡΑΡΤΗΜΑ II του πρωτοκόλλου 1: Πίνακας επεξεργασιών ή μεταποιήσεων που απαιτείται να διενεργούνται σε μη καταγόμενες ύλες ώστε το παραγόμενο προϊόν να μπορεί να αποκτήσει χαρακτήρα καταγωγήςΠΑΡΑΡΤΗΜΑ ΙΙ(α) του πρωτοκόλλου 1: Παρεκκλίσεις από τον πίνακα επεξεργασιών ή μεταποιήσεων που απαιτείται να διενεργούνται σε μη καταγόμενες ύλες ώστε το παραγόμενο προϊόν να μπορεί να αποκτήσει χαρακτήρα καταγωγής κατά το άρθρο 7 παρ.2ΠΑΡΑΡΤΗΜΑ III του πρωτοκόλλου 1: Υπόδειγμα πιστοποιητικού κυκλοφορίαςΠΑΡΑΡΤΗΜΑ IV του πρωτοκόλλου 1: Δήλωση τιμολογίουΠΑΡΑΡΤΗΜΑ V Α του πρωτοκόλλου 1: Δήλωση του προμηθευτή για τα προϊόντα με προτιμησιακό χαρακτήρα καταγωγήςΠΑΡΑΡΤΗΜΑ V Β του πρωτοκόλλου 1: Δήλωση προμηθευτή για προϊόντα χωρίς προτιμησιακό χαρακτήρα καταγωγήςΠΑΡΑΡΤΗΜΑ VI του πρωτοκόλλου 1: Δελτίο πληροφοριώνΠΑΡΑΡΤΗΜΑ VII του πρωτοκόλλου 1: Έντυπο αίτησης παρέκκλισηςΠΑΡΑΡΤΗΜΑ VΙΙΙ του πρωτοκόλλου 1: Γειτονικές αναπτυσσόμενες χώρεςΠΑΡΑΡΤΗΜΑ ΙΧ του πρωτοκόλλου 1: Υπερπόντιες χώρες και εδάφηΠΑΡΑΡΤΗΜΑ Χ του πρωτοκόλλου 1: Προϊόντα για τα οποία οι διατάξεις σώρευσης που αναφέρονται στα άρθρα 3 και 4 εφαρμόζονται μετά την 1η Οκτωβρίου 2015 και για τα οποία δεν εφαρμόζονται οι διατάξεις του άρθρου 5ΠΑΡΑΡΤΗΜΑ ΧΙ του πρωτοκόλλου 1: Άλλα κράτη ΑΚΕΠΑΡΑΡΤΗΜΑ ΧΙΙ του πρωτοκόλλου 1: Προϊόντα καταγωγής Νότιας Αφρικής που εξαιρούνται από τη σώρευση που προβλέπεται στο άρθρο 4ΠΑΡΑΡΤΗΜΑ ΧΙΙΙ του πρωτοκόλλου 1: Προϊόντα καταγωγής Νότιας Αφρικής για τα οποία οι διατάξεις σώρευσης του άρθρου 4 εφαρμόζονται μετά την 31η Δεκεμβρίου 2009ΤΙΤΛΟΣ IΓΕΝΙΚΕΣ ΔΙΑΤΑΞΕΙΣΆρθρο 1ΟρισμοίΓια τους σκοπούς του παρόντος πρωτοκόλλου νοούνται ως:α) "κατασκευή/παρασκευή", κάθε μορφή επεξεργασίας ή μεταποίησης, συμπεριλαμβανομένων της συναρμολόγησης ή των ειδικών εργασιών·β) "ύλη", νοούνται όλες οι μορφές συστατικών, πρώτων υλών, συνθετικών στοιχείων, μερών κ.λπ., που χρησιμοποιούνται για την κατασκευή του προϊόντος·γ) "προϊόν", το κατασκευασμένο προϊόν, ακόμη και αν πρόκειται να χρησιμοποιηθεί αργότερα σε άλλη κατασκευαστική εργασία·δ) "εμπορεύματα", τόσο οι ύλες όσο και τα προϊόντα·ε) "δασμολογητέα αξία", η αξία που προσδιορίζεται βάσει της συμφωνίας περί της εφαρμογής του άρθρου VII της Γενικής Συμφωνίας Δασμών και Εμπορίου, του 1994 (συμφωνία ΠΟΕ για τη δασμολογητέα αξία)·στ) "τιμή εκ του εργοστασίου", η εργοστασιακή τιμή που καταβάλλεται για το προϊόν στον κατασκευαστή στην επιχείρηση του οποίου διενεργήθηκε η τελευταία επεξεργασία ή


text: μεταποίηση στην Κοινότητα ή στα κράτη της ΑΜΑ, υπό τον όρο ότι η τιμή περιλαμβάνει την αξία όλων των υλών που χρησιμοποιήθηκαν, αφού αφαιρεθούν όλοι οι εσωτερικοί φόροι οι οποίοι επεστράφησαν, ή είναι δυνατόν να επιστραφούν, κατά την εξαγωγή του παραχθέντος προϊόντος·ζ) "αξία υλών", η δασμολογητέα αξία κατά τη στιγμή εισαγωγής των μη καταγόμενων υλών που χρησιμοποιήθηκαν ή, εάν αυτή δεν είναι γνωστή και δεν είναι δυνατόν να διαπιστωθεί, η πρώτη επιβεβαιώσιμη τιμή που καταβλήθηκε για τις ύλες αυτές στην Κοινότητα ή στα κράτη της ΑΜΑ,η) "αξία καταγόμενων υλών", η αξία τέτοιων υλών όπως περιγράφεται στο στοιχείο ζ), που εφαρμόζεται κατ' αναλογία·θ) "προστιθέμενη αξία", η τιμή εκ του εργοστασίου αφού αφαιρεθεί η δασμολογητέα αξία εκάστης των ενσωματωθεισών υλών που είναι καταγωγής των άλλων χωρών ή εδαφών που αναφέρονται στα άρθρα 3 και 4 στις οποίες εφαρμόζεται σώρευση ή, αν η δασμολογητέα αξία δεν είναι γνωστή ή δεν είναι δυνατόν να διαπιστωθεί, η πρώτη επαληθεύσιμη τιμή που καταβάλλεται για τα προϊόντα στην Κοινότητα ή στα κράτη της ΑΜΑ·ι) "κεφάλαια" και "κλάσεις", τα κεφάλαια και οι κλάσεις (τετραψήφιοι κωδικοί) που χρησιμοποιούνται στην ονοματολογία, η οποία αποτελεί το εναρμονισμένο σύστημα περιγραφής και κωδικοποίησης εμπορευμάτων, που αναφέρεται στο παρόν πρωτόκολλο ως "εναρμονισμένο σύστημα" ή "ΕΣ"·ια) "υπαγόμενο(-η)", ο/η αναφερόμενος/-η στην κατάταξη προϊόντος ή ύλης σε μία συγκεκριμένη κλάση·ιβ) "αποστολή", τα προϊόντα τα οποία είτε αποστέλλονται ταυτόχρονα από κάποιον εξαγωγέα σε κάποιον παραλήπτη ή καλύπτονται από ένα μόνον έγγραφο μεταφοράς που καλύπτει τη μεταφορά τους από τον εξαγωγέα μέχρι τον παραλήπτη ή, όταν δεν υπάρχει τέτοιο έγγραφο, από ένα μόνο τιμολόγιο·ιγ) "εδάφη", μεταξύ άλλων και τα χωρικά ύδατα·ιδ) "ΥΧΕ", οι υπερπόντιες χώρες και εδάφη που αναφέρονται στο παράρτημα ΙΧ·ιε) "άλλα κράτη ΑΚΕ", όλα τα κράτη ΑΚΕ εκτός από τα κράτη της ΑΜΑ.ΤΙΤΛΟΣ IIΟΡΙΣΜΟΣ ΤΗΣ ΕΝΝΟΙΑΣ "ΚΑΤΑΓΟΜΕΝΑ ΠΡΟΪΟΝΤΑ" Ή "ΠΡΟΪΟΝΤΑ ΚΑΤΑΓΩΓΗΣ"Άρθρο 2Γενικές διατάξεις1. Για τους σκοπούς της Συμφωνίας Οικονομικής Εταιρικής Σχέσης ΑΜΑ-ΕΕ, στο εξής καλούμενη "η Συμφωνία", τα ακόλουθα προϊόντα θεωρούνται προϊόντα καταγωγής Ευρωπαϊκής Κοινότητας:α) τα προϊόντα που παράγονται εξ ολοκλήρου στην Κοινότητα κατά την έννοια του άρθρου 6 του παρόντος πρωτοκόλλου·β) τα προϊόντα που παράγονται στην Κοινότητα και περιέχουν ύλες που δεν έχουν παραχθεί εξ ολοκλήρου σε αυτή, υπό την προϋπόθεση ότι οι ύλες αυτές έχουν υποστεί στην Κοινότητα επεξεργασία ή μεταποίηση επαρκή κατά την έννοια του άρθρου 7.2. Για τους σκοπούς της Συμφωνίας, τα ακόλουθα προϊόντα θεωρούνται προϊόντα καταγωγής κρατών της ΑΜΑ:α) τα προϊόντα που παράγονται εξ ολοκλήρου σε κράτη της ΑΜΑ κατά την έννοια του άρθρου 6 του παρόντος πρωτοκόλλου·β) τα προϊόντα που παράγονται σε κράτη της ΑΜΑ και περιέχουν ύλες που δεν έχουν παραχθεί εξ ολοκλήρου σε αυτό, υπό την προϋπόθεση ότι οι ύλες αυτές έχουν υποστεί επαρκή επεξεργασία ή μεταποίηση στο κράτος της ΑΜΑ κατά την έννοια του άρθρου 7.Άρθρο 3Σώρευση στην Κοινότητα1. Με την επιφύλαξη των διατάξεων του άρθρου 2 παράγραφος 1, θεωρούνται ως προϊόντα καταγωγής Κοινότητας, τα προϊόντα που έχουν παραχθεί εκεί με την ενσωμάτωση υλών, καταγωγής κρατών της ΑΜΑ, άλλων κρατών ΑΚΕ ή ΥΧΕ υπό την προϋπόθεση ότι έχουν αποτελέσει εντός της Κοινότητας αντικείμενο επεξεργασίας ή μεταποίησης πέραν αυτών


text: που αναφέρονται στο άρθρο 8. Αυτές οι ύλες δεν απαιτείται να έχουν υποστεί επαρκή επεξεργασία ή μεταποίηση.2. Όταν η επεξεργασία ή η μεταποίηση που πραγματοποιήθηκε στην Κοινότητα δεν υπερβαίνει τις εργασίες που αναφέρονται στο άρθρο 8, το παραγόμενο προϊόν θεωρείται καταγωγής της Κοινότητας μόνον εφόσον η προστιθέμενη αξία στην Κοινότητα είναι υψηλότερη από την αξία των χρησιμοποιηθεισών υλών καταγωγής μιας από τις άλλες χώρες ή εδάφους που αναφέρονται στην παράγραφο 1. Εάν αυτό δεν συμβαίνει, το παραγόμενο προϊόν θεωρείται καταγωγής της χώρας ή του εδάφους που εισέφερε την υψηλότερη αξία σε συνάρτηση με τις καταγόμενες ύλες που χρησιμοποιήθηκαν κατά την κατασκευή στην Κοινότητα.3. Τα προϊόντα, καταγωγής χώρας ή εδάφους που αναφέρεται στην παράγραφο 1 και 2, τα οποία δεν υφίστανται καμία επεξεργασία ή μεταποίηση στην Κοινότητα, διατηρούν την καταγωγή τους, εφόσον εξάγονται σε μία από τις εν λόγω χώρες ή εδάφη.4. Για τους σκοπούς του άρθρου 2 παράγραφος 1 στοιχείο β), η επεξεργασία ή η μεταποίηση που έχουν πραγματοποιηθεί σε κράτη της ΑΜΑ, σε άλλα κράτη ΑΚΕ ή σε ΥΧΕ θεωρούνται ότι έχουν πραγματοποιηθεί στην Κοινότητα, όταν τα προϊόντα που προκύπτουν υφίστανται μεταγενέστερη επεξεργασία ή η μεταποίηση στην Κοινότητα. Σε περίπτωση που σύμφωνα με τη διάταξη αυτή τα προϊόντα καταγωγής λαμβάνονται σε δύο ή περισσότερες ενδιαφερόμενες χώρες ή εδάφη, θεωρούνται ως καταγωγής Κοινότητας μόνο εάν η επεξεργασία ή η μεταποίηση υπερβαίνει τις εργασίες που αναφέρονται στο άρθρο 8.5. Όταν η επεξεργασία ή η μεταποίηση που πραγματοποιήθηκε στην Κοινότητα δεν υπερβαίνει τις εργασίες που αναφέρονται στο άρθρο 8, το παραγόμενο προϊόν θεωρείται καταγωγής της Κοινότητας μόνον εφόσον η προστιθέμενη αξία στην Κοινότητα είναι υψηλότερη από την αξία των υλών που χρησιμοποιήθηκαν σε μια από τις άλλες χώρες ή εδάφη που αναφέρονται στην παράγραφο 4. Εάν αυτό δεν συμβαίνει, το παραγόμενο προϊόν θεωρείται καταγωγής της χώρας ή του εδάφους που εισέφερε την υψηλότερη αξία σε συνάρτηση με τις ύλες που χρησιμοποιήθηκαν κατά την κατασκευή.6. Η σώρευση που προβλέπει το παρόν άρθρο εφαρμόζεται μόνο υπό τον όρο ότι:α) οι χώρες που εμπλέκονται στην απόκτηση του χαρακτήρα καταγωγής και η χώρα προορισμού έχουν συνάψει συμφωνία για διοικητική συνεργασία που διασφαλίζει τη σωστή εφαρμογή του παρόντος άρθρου.β) οι ύλες και τα προϊόντα έχουν αποκτήσει χαρακτήρα καταγωγής κατ’ εφαρμογή κανόνων καταγωγής ταυτόσημων με αυτούς που προβλέπει το παρόν πρωτόκολλο· καιγ) η Κοινότητα γνωστοποιεί στα κράτη της ΑΜΑ, μέσω της Επιτροπής των Ευρωπαϊκών Κοινοτήτων, λεπτομέρειες των συμφωνιών για διοικητική συνεργασία με τις άλλες χώρες ή εδάφη που αναφέρονται στο παρόν άρθρο. Η Επιτροπή και τα κράτη της ΑΜΑ δημοσιεύουν, η μεν Επιτροπή στην Επίσημη Εφημερίδα της Ευρωπαϊκής Ένωσης (σειρά C) τα δε κράτη της ΑΜΑ σύμφωνα με τις οικείες διαδικασίες τους, την ημερομηνία από την οποία η σώρευση που προβλέπεται στο παρόν άρθρο μπορεί να εφαρμοστεί με τις χώρες ή τα εδάφη που αναφέρονται στο παρόν άρθρο και πληρούν τις αναγκαίες απαιτήσεις.7. Η σώρευση που προβλέπει το παρόν άρθρο μπορεί να εφαρμοστεί μόνο μετά την 1η Οκτωβρίου 2015, για τα προϊόντα του παραρτήματος Χ, και μετά την 1η Ιανουαρίου 2010, για το ρύζι της δασμολογικής κλάσης 1006,


text: αντίστοιχα.Άρθρο 4Σώρευση στα κράτη της ΑΜΑ1. Με την επιφύλαξη των διατάξεων του άρθρου 2 παράγραφος 2, θεωρούνται ως προϊόντα καταγωγής κράτους της ΑΜΑ, τα προϊόντα που έχουν παραχθεί εκεί με την ενσωμάτωση υλών καταγωγής Ευρωπαϊκής Κοινότητας, άλλων κρατών ΑΚΕ, ΥΧΕ ή άλλων κρατών της ΑΜΑ υπό την προϋπόθεση ότι έχουν αποτελέσει αντικείμενο επεξεργασίας ή μεταποίησης στο εν λόγω κράτος της ΑΜΑ πέραν αυτών που αναφέρονται στο άρθρο 8. Αυτές οι ύλες δεν απαιτείται να έχουν υποστεί επαρκή επεξεργασία ή μεταποίηση.2. Όταν η επεξεργασία ή η μεταποίηση που πραγματοποιήθηκε στο κράτος της ΑΜΑ δεν υπερβαίνει τις εργασίες που αναφέρονται στο άρθρο 8, το παραγόμενο προϊόν θεωρείται καταγωγής του εν λόγω κράτους της ΑΜΑ μόνον εφόσον η προστιθέμενη αξία στο κράτος αυτό είναι υψηλότερη από την αξία των χρησιμοποιηθεισών υλών καταγωγής μιας από τις άλλες χώρες ή εδάφους που αναφέρονται στην παράγραφο 1. Εάν αυτό δεν συμβαίνει, το παραγόμενο προϊόν θεωρείται καταγωγής της χώρας ή του εδάφους που εισέφερε την υψηλότερη αξία σε συνάρτηση με τις καταγόμενες ύλες που χρησιμοποιήθηκαν κατά την κατασκευή στο εν λόγω κράτος της ΑΜΑ.3. Τα προϊόντα, καταγωγής μιας από τις χώρες ή εδάφους που αναφέρονται στην παράγραφο 1 και 2 του παρόντος άρθρου, τα οποία δεν υφίστανται καμία επεξεργασία ή μεταποίηση σε κράτος της ΑΜΑ, διατηρούν την καταγωγή τους, εφόσον εξάγονται σε μία από τις εν λόγω χώρες ή εδάφη.4. Για τους σκοπούς εφαρμογής του άρθρου 2 παράγραφος 2 στοιχείο β), η επεξεργασία ή η μεταποίηση που έχουν πραγματοποιηθεί στα άλλα κράτη της ΑΜΑ, σε άλλα κράτη ΑΚΕ ή σε ΥΧΕ θεωρούνται ότι έχουν πραγματοποιηθεί σε κράτος της ΑΜΑ, όταν τα προϊόντα που προκύπτουν υφίστανται μεταγενέστερη επεξεργασία ή η μεταποίηση στο εν λόγω κράτος της ΑΜΑ. Σε περίπτωση που σύμφωνα με τη διάταξη αυτή τα προϊόντα καταγωγής λαμβάνονται σε δύο ή περισσότερες ενδιαφερόμενες χώρες ή εδάφη, θεωρούνται ως καταγωγής του εν λόγω κράτους της ΑΜΑ μόνο εάν η επεξεργασία ή η μεταποίηση υπερβαίνει τις εργασίες που αναφέρονται στο άρθρο 8.5. Όταν η επεξεργασία ή η μεταποίηση που πραγματοποιήθηκε στο κράτος της ΑΜΑ δεν υπερβαίνει τις εργασίες που αναφέρονται στο άρθρο 8, το παραγόμενο προϊόν θεωρείται καταγωγής του εν λόγω κράτους της ΑΜΑ μόνον εφόσον η προστιθέμενη αξία στο κράτος αυτό είναι υψηλότερη από την αξία των υλών που χρησιμοποιήθηκαν σε μια από τις άλλες χώρες ή εδάφη που αναφέρονται στην παράγραφο 4. Εάν αυτό δεν συμβαίνει, το παραγόμενο προϊόν θεωρείται καταγωγής της χώρας ή του εδάφους που εισέφερε την υψηλότερη αξία σε συνάρτηση με τις ύλες που χρησιμοποιήθηκαν κατά την κατασκευή.6. Η σώρευση που προβλέπει το παρόν άρθρο εφαρμόζεται μόνο υπό τον όρο ότι:α) οι χώρες που εμπλέκονται στην απόκτηση του χαρακτήρα καταγωγής και η χώρα προορισμού έχουν συνάψει συμφωνία για διοικητική συνεργασία που διασφαλίζει τη σωστή εφαρμογή του παρόντος άρθρου.β) οι ύλες και τα προϊόντα έχουν αποκτήσει χαρακτήρα καταγωγής κατ’ εφαρμογή κανόνων καταγωγής ταυτόσημων με αυτούς που προβλέπει το παρόν πρωτόκολλο· καιγ) τα κράτη της ΑΜΑ γνωστοποιούν στην Κοινότητα, μέσω της Ευρωπαϊκής Επιτροπής, λεπτομέρειες των συμφωνιών για διοικητική συνεργασία με τις άλλες χώρες ή εδάφη που


text: αναφέρονται στο παρόν άρθρο. Η Επιτροπή και τα κράτη της ΑΜΑ δημοσιεύουν, η μεν Επιτροπή στην Επίσημη Εφημερίδα της Ευρωπαϊκής Ένωσης (σειρά C) τα δε κράτη της ΑΜΑ σύμφωνα με τις οικείες διαδικασίες τους, την ημερομηνία από την οποία η σώρευση που προβλέπεται στο παρόν άρθρο μπορεί να εφαρμοστεί με τις χώρες ή τα εδάφη που αναφέρονται στο παρόν άρθρο και πληρούν τις αναγκαίες απαιτήσεις.7. Η σώρευση που προβλέπεται στο παρόν άρθρο δεν εφαρμόζεται στα προϊόντα που απαριθμούνται στο παράρτημα Χ. Με την επιφύλαξη αυτού, η σώρευση που προβλέπει το παρόν άρθρο εφαρμόζεται μόνο μετά την 1η Οκτωβρίου 2015 για τα προϊόντα που απαριθμούνται στο παράρτημα Χ και μετά την 1η Ιανουαρίου 2010 για το ρύζι της δασμολογικής κλάσης 1006 αντίστοιχα, εφόσον οι ύλες που χρησιμοποιούνται στην παρασκευή αυτών των προϊόντων είναι καταγόμενες ύλες ή η επεξεργασία ή η μεταποίησή τους πραγματοποιείται σε κράτος της ΑΜΑ ή σε άλλο κράτος της ΑΚΕ μέλος Συμφωνίας Οικονομικής Εταιρικής Σχέσης.8. Το παρόν άρθρο δεν εφαρμόζεται σε προϊόντα του παραρτήματος XII καταγωγής Νότιας Αφρικής. Η σώρευση που προβλέπεται στο παρόν άρθρο εφαρμόζεται για τα προϊόντα καταγωγής Νότιας Αφρικής που απαριθμούνται στο παράρτημα ΧΙΙΙ μετά την 31η Δεκεμβρίου 2009.Άρθρο 5Σώρευση με γειτονικές αναπτυσσόμενες χώρεςΚατόπιν αιτήματος των κρατών της ΑΜΑ και σύμφωνα με τις διατάξεις του άρθρου 41 οι ύλες καταγωγής γειτονικών αναπτυσσόμενων χωρών, άλλων από τα κράτη ΑΚΕ, που υπάγονται σε συμπαγή γεωγραφική οντότητα και τα οποία απαριθμούνται στο παράρτημα VIII, θεωρούνται ύλες καταγωγής των κράτους της ΑΜΑ όταν ενσωματώνονται σε προϊόν που έχει παραχθεί σε αυτά. Αυτές οι ύλες δεν απαιτείται να έχουν υποστεί επαρκή επεξεργασία ή μεταποίηση με την προϋπόθεση ότι:α) η επεξεργασία ή η μεταποίηση που πραγματοποιήθηκε σε κράτος της ΑΜΑ υπερβαίνει τις εργασίες που αναφέρονται στο άρθρο 8.β) τα κράτη της ΑΜΑ, η Κοινότητα και οι ενδιαφερόμενες γειτονικές αναπτυσσόμενες χώρες έχουν συνάψει συμφωνία ανάλογης διοικητικής συνεργασίας που διασφαλίζει τη σωστή εφαρμογή της παρούσας παραγράφου.Η σώρευση που προβλέπεται στο παρόν άρθρο δεν ισχύει για τα προϊόντα που θα περιληφθούν σε απόφαση της επιτροπής τελωνειακής συνεργασίας.Για να προσδιοριστεί κατά πόσον τα προϊόντα είναι καταγωγής γειτονικής αναπτυσσόμενης χώρας όπως ορίζεται στο παράρτημα VIII, εφαρμόζονται οι διατάξεις του παρόντος πρωτοκόλλου.Άρθρο 6Εξ ολοκλήρου παραγόμενα προϊόντα1. Θεωρούνται ως παραγόμενα εξ ολοκλήρου στο έδαφος κράτους της ΑΜΑ ή στο έδαφος της Κοινότητας:α) ορυκτά προϊόντα που εξορύσσονται από το έδαφος ή το θαλάσσιο πυθμένα τους·β) φρούτα και λαχανικά που παράγονται στις χώρες αυτές·γ) ζώντα ζώα που γεννιούνται και εκτρέφονται στις χώρες αυτές·δ) προϊόντα από ζώντα ζώα που εκτρέφονται στις χώρες αυτές.ε) i) προϊόντα θήρας ή αλιείας που ασκείται στις χώρες αυτές·ii) προϊόντα υδατοκαλλιέργειας, συμπεριλαμβανομένης της θαλασσοκαλλιέργειας, όταν τα ψάρια γεννιούνται και εκτρέφονται εκεί·στ) προϊόντα θαλάσσιας αλιείας και άλλα προϊόντα, που λαμβάνονται από τη θάλασσα εκτός των χωρικών υδάτων της Κοινότητας ή κράτους της ΑΜΑ με τα πλοία τους·ζ) προϊόντα που παράγονται επί πλοίων-εργοστασίων τους αποκλειστικά από προϊόντα που αναφέρονται στο στοιχείο στ)·η) μεταχειρισμένα είδη που έχουν συλλεγεί σε αυτά και δύνανται να χρησιμοποιηθούν μόνον για την ανάκτηση πρώτων υλών, συμπεριλαμβανομένων των μεταχειρισμένων ελαστικών που χρησιμοποιούνται μόνον για αναγόμωση ή


text: ως απορρίμματα·θ) απορρίμματα και υπολείμματα που προέρχονται από μεταποιητικές εργασίες οι οποίες έχουν πραγματοποιηθεί στις χώρες αυτές·ι) προϊόντα που εξορύσσονται από το θαλάσσιο έδαφος ή υπέδαφος εκτός των χωρικών τους υδάτων, υπό την προϋπόθεση ότι έχουν αποκλειστικά δικαιώματα εκμετάλλευσης αυτού του εδάφους ή υπεδάφους·ια) εμπορεύματα που παράγονται στις χώρες αυτές αποκλειστικά από τα προϊόντα που αναφέρονται στα στοιχεία α) έως ι).2. Οι όροι "πλοία τους" και "πλοίων-εργοστασίων τους" που αναφέρονται στην παράγραφο 1 στοιχεία στ) και ζ), εφαρμόζονται μόνον σε πλοία και πλοία-εργοστάσια που:α) είναι νηολογημένα σε κράτος μέλος της Ευρωπαϊκής Κοινότητας ή σε κράτος της ΑΜΑ·β) φέρουν τη σημαία κράτους μέλους της Ευρωπαϊκής Κοινότητας ή κράτους της ΑΜΑ· ήγ) πληρούν έναν από τους ακόλουθους όρους:i) ανήκουν, κατά ποσοστό 50 % τουλάχιστον, σε υπηκόους κράτους μέλους της Ευρωπαϊκής Κοινότητας ή κράτους της ΑΜΑ·ήii) ανήκουν σε εταιρίες που:- έχουν την έδρα τους και τον κύριο τόπο δραστηριοτήτων τους σε κράτος μέλος της Ευρωπαϊκής Κοινότητας ή σε κράτος της ΑΜΑ· και- ανήκουν, κατά ποσοστό 50 % τουλάχιστον, σε κράτος μέλος της Ευρωπαϊκής Κοινότητας ή σε κράτος της ΑΜΑ ή σε δημόσιους οργανισμούς ή υπηκόους των εν λόγω κρατών.3. Με την επιφύλαξη των διατάξεων της παραγράφου 2, η Κοινότητα αναγνωρίζει, ύστερα από αίτηση κράτους της ΑΜΑ, πλοία ναυλωμένα ή μισθωμένα από φορείς του κράτους της ΑΜΑ ως "πλοία του" για την άσκηση αλιευτικών δραστηριοτήτων στην αποκλειστική οικονομική του ζώνη, εφόσον η επιτροπή τελωνειακής συνεργασίας έχει δεχθεί ότι η συμφωνία ναύλωσης ή μίσθωσης, σχετικά με την οποία οι αντίστοιχοι φορείς της ΕΚ είχαν το δικαίωμα της πρώτης άρνησης, προσφέρει επαρκείς ευκαιρίες για την ανάπτυξη της αλιευτικής ικανότητας του αιτούντος κράτους της ΑΜΑ και ότι ιδίως προβλέπει την ανάληψη της ναυτικής και εμπορικής ευθύνης για τα ναυλωμένα ή μισθωμένα πλοία από το εν λόγω κράτος της ΑΜΑ για σημαντικό χρονικό διάστημα.4. Οι όροι της παραγράφου 2 είναι δυνατόν να πληρούνται σε διαφορετικά κράτη εάν ανήκουν σε κράτη της ΑΜΑ. Στην περίπτωση αυτή, θεωρείται ότι τα προϊόντα είναι καταγωγής του κράτους σε υπηκόους του οποίου ή σε εταιρεία του οποίου ανήκει το πλοίο ή το πλοίο-εργοστάσιο σύμφωνα με την παράγραφο 2 στοιχείο γ). Εάν ένα πλοίο ή ένα πλοίο-εργοστάσιο ανήκει σε υπηκόους ή εταιρείες κρατών άλλης Συμφωνίας Οικονομικής Εταιρικής Σχέσης, τα προϊόντα θεωρείται ότι έχουν την καταγωγή του κράτους του οποίου οι υπήκοοι ή οι εταιρείες έχουν το υψηλότερο ποσοστό συνεισφοράς σύμφωνα με τις διατάξεις της παραγράφου 2 στοιχείο γ).Άρθρο 7Επαρκώς επεξεργασμένα ή μεταποιημένα προϊόντα1. Για τους σκοπούς του άρθρου 2, προϊόντα που δεν έχουν παραχθεί εξ ολοκλήρου θεωρείται ότι υπέστησαν επαρκή επεξεργασία ή μεταποίηση, όταν πληρούνται οι όροι του πίνακα του παραρτήματος II.2. Με την επιφύλαξη της παραγράφου 1, τα προϊόντα που απαριθμούνται στο παράρτημα ΙΙ α) μπορούν να θεωρηθούν επαρκώς επεξεργασμένα ή μεταποιημένα, για τους σκοπούς του άρθρου 2, εάν πληρούνται οι όροι που καθορίζονται στο εν λόγω παράρτημα.3. Οι όροι που αναφέρονται στις παραγράφους 1 και 2 ανωτέρω προβλέπουν, για όλα τα προϊόντα που καλύπτονται από την παρούσα ΣΟΕΣ, την επεξεργασία ή τη μεταποίηση που πρέπει να υφίστανται οι μη καταγόμενες ύλες που


text: χρησιμοποιούνται για την κατασκευή των προϊόντων αυτών και εφαρμόζονται μόνο σε σχέση με αυτές τις ύλες. Συνεπώς, αν ένα προϊόν, που έχει αποκτήσει τον χαρακτήρα καταγωγής πληρώντας τους όρους που καθορίζονται σε όποιον από τους δύο πίνακες, χρησιμοποιείται για την κατασκευή ενός άλλου προϊόντος, οι όροι που ισχύουν για το προϊόν στο οποίο τούτο ενσωματώνεται δεν ισχύουν και ως προς το ενσωματωθέν προϊόν, και δεν λαμβάνονται υπόψη οι μη καταγόμενες ύλες που χρησιμοποιήθηκαν, ενδεχομένως, για την κατασκευή του.4. Με την επιφύλαξη των παραγράφων 1 και 2, μη καταγόμενες ύλες οι οποίες, σύμφωνα με τους όρους του παραρτήματος ΙΙ και του παραρτήματος ΙΙ α) δεν πρέπει να χρησιμοποιούνται στην κατασκευή ενός δεδομένου προϊόντος, μπορούν ωστόσο να χρησιμοποιηθούν, εφόσον:α) η συνολική αξία τους δεν υπερβαίνει το 15 % της τιμής "εκ του εργοστασίου" του προϊόντος·β) δεν σημειώνεται υπέρβαση των ποσοστών που αναφέρονται στον πίνακα για τη μέγιστη αξία των μη καταγόμενων υλών με την εφαρμογή της παρούσας παραγράφου.5. Οι διατάξεις της παραγράφου 4 δεν εφαρμόζονται όσον αφορά τα προϊόντα των κεφαλαίων 50 έως 63 του εναρμονισμένου συστήματος.6. Οι παράγραφοι 1 έως 5 εφαρμόζονται με την επιφύλαξη των διατάξεων του άρθρου 8.Άρθρο 8Ανεπαρκής επεξεργασία ή μεταποίηση1. Με την επιφύλαξη της παραγράφου 2, οι ακόλουθες επεξεργασίες ή μεταποιήσεις θεωρούνται ως ανεπαρκείς για την απόκτηση του χαρακτήρα των καταγόμενων προϊόντων, ανεξάρτητα από το αν πληρούνται οι απαιτήσεις του άρθρου 7:α) οι εργασίες συντήρησης που εξασφαλίζουν τη διατήρηση των εμπορευμάτων σε καλή κατάσταση κατά τη μεταφορά και αποθήκευσή τους·β) οι διαιρέσεις και συνενώσεις δεμάτων·γ) το πλύσιμο, το καθάρισμα· η αφαίρεση σκόνης, οξειδίων, ελαίων, χρωμάτων ή άλλων επικαλύψεων·δ) το σιδέρωμα ή πρεσάρισμα των κλωστοϋφαντουργικών ειδών·ε) οι απλές εργασίες βαφής και στίλβωσης·στ) η αποφλοίωση, η μερική ή ολική λεύκανση, η στίλβωση και το γυάλισμα δημητριακών και ρυζιού·ζ) οι εργασίες για το χρωματισμό ζάχαρης ή την κατασκευή κύβων ζάχαρης, η μερική ή ολική άλεση κρυσταλλικής ζάχαρης·η) η αφαίρεση του φλοιού, των κουκουτσιών και του κελύφους φρούτων, καρπών και λαχανικών·θ) το ακόνισμα, η απλή λείανση ή ο απλός τεμαχισμός·ι) το κοσκίνισμα, η διαλογή, ταξινόμηση, κατάταξη, διαβάθμιση, ο συνδυασμός· (συμπεριλαμβανομένης της σύνθεσης συνόλου ειδών)·ια) η απλή τοποθέτηση σε φιάλες, κονσέρβες, φιαλίδια, σάκους, θήκες, κουτιά, η στερέωση σε χαρτόνια ή λεπτές σανίδες και κάθε άλλη απλή εργασία συσκευασίας·ιβ) η επίθεση ή εκτύπωση σημάτων, ετικετών, λογοτύπων και άλλων παρόμοιων διακριτικών σημείων στα προϊόντα ή τη συσκευασία τους·ιγ) η απλή ανάμειξη προϊόντων, έστω και διαφορετικού είδους· η ανάμειξη της ζάχαρης με οποιαδήποτε άλλη ύλη·ιδ) η απλή συναρμολόγηση μερών ενός είδους για την κατασκευή ενός πλήρους είδους ή η αποσυναρμολόγηση προϊόντων στα μέρη τους·ιε) ο συνδυασμός δύο ή περισσοτέρων εργασιών που προβλέπονται στα στοιχεία α) έως ιδ)·ιστ) η σφαγή ζώων.2. Όλες οι εργασίες που διενεργούνται είτε στην Κοινότητα είτε σε κράτη της ΑΜΑ σε συγκεκριμένο προϊόν πρέπει να εξετάζονται από κοινού, όταν πρόκειται να οριστεί, αν η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ως ανεπαρκής κατά την έννοια της παραγράφου 1.Άρθρο 9Μονάδα χαρακτηρισμού1. Η μονάδα χαρακτηρισμού για την εφαρμογή των διατάξεων του παρόντος πρωτοκόλλου συνίσταται στο συγκεκριμένο προϊόν που θεωρείται ως


text: μονάδα βάσης για τον προσδιορισμό της κατάταξης σύμφωνα με την ονοματολογία του εναρμονισμένου συστήματος.Κατά συνέπεια:α) όταν ένα προϊόν που αποτελείται από μία ομάδα ή από ένα συναρμολογημένο σύνολο ειδών κατατάσσεται, σύμφωνα με το εναρμονισμένο σύστημα, σε μία μόνον κλάση, ως μονάδα χαρακτηρισμού λαμβάνεται το όλο προϊόν·β) όταν μια αποστολή αποτελείται από πανομοιότυπα προϊόντα που κατατάσσονται στην ίδια κλάση του εναρμονισμένου συστήματος, κάθε προϊόν πρέπει να λαμβάνεται υπόψη χωριστά κατά την εφαρμογή των διατάξεων του παρόντος πρωτοκόλλου.2. Όταν, βάσει του γενικού κανόνα 5 για την ερμηνεία του εναρμονισμένου συστήματος, η συσκευασία συμπεριλαμβάνεται στο προϊόν για σκοπούς κατάταξης, τότε αυτή συμπεριλαμβάνεται και για τον προσδιορισμό της καταγωγής.Άρθρο 10Εξαρτήματα, ανταλλακτικά και εργαλείαΕξαρτήματα, ανταλλακτικά και εργαλεία, τα οποία παραδίδονται μαζί με έναν εξοπλισμό, μηχανή, συσκευή ή όχημα και τα οποία αποτελούν μέρος του κανονικού εξοπλισμού και συμπεριλαμβάνονται στην τιμή του ή δεν τιμολογούνται ιδιαιτέρως, θεωρούνται ότι αποτελούν ένα ενιαίο σύνολο με τον εν λόγω εξοπλισμό, μηχανή, συσκευή ή όχημα.Άρθρο 11Σύνολα εμπορευμάτωνΚατά την έννοια του γενικού κανόνα 3 για την ερμηνεία του εναρμονισμένου συστήματος, τα σύνολα εμπορευμάτων θεωρούνται καταγόμενα προϊόντα όταν όλα τα συστατικά μέρη τους είναι καταγόμενα προϊόντα. Ωστόσο, εάν ένα σύνολο εμπορευμάτων αποτελείται από προϊόντα καταγόμενα και μη, θεωρείται όλο καταγόμενο, υπό την προϋπόθεση ότι η αξία των μη καταγόμενων προϊόντων δεν υπερβαίνει το 15 % της τιμής "εκ του εργοστασίου" του συνόλου εμπορευμάτων.Άρθρο 12Ουδέτερα στοιχείαΓια να προσδιοριστεί κατά πόσον ένα προϊόν έχει χαρακτήρα καταγωγής, δεν είναι αναγκαίο να καθορίζεται η καταγωγή των κατωτέρω στοιχείων που ενδέχεται να χρησιμοποιήθηκαν στην κατασκευή του:α) ενέργεια και καύσιμα·β) εγκαταστάσεις και εξοπλισμός·γ) μηχανές και εργαλεία·δ) εμπορεύματα που δεν υπεισέρχονται ή δεν πρόκειται να υπεισέλθουν στην τελική σύνθεση του προϊόντος.ΤΙΤΛΟΣ IIIΕΔΑΦΙΚΕΣ ΠΡΟΫΠΟΘΕΣΕΙΣΆρθρο 13Αρχή της εδαφικότητας1. Με την επιφύλαξη των άρθρων 3, 4 και 5 οι όροι του τίτλου II σχετικά με την απόκτηση του χαρακτήρα καταγωγής πρέπει να πληρούνται ανελλιπώς στο κράτος της ΑΜΑ ή στην Κοινότητα.2. Με την επιφύλαξη των άρθρων 3, 4 και 5, αν καταγόμενα εμπορεύματα, που έχουν εξαχθεί από κράτος της ΑΜΑ ή την Κοινότητα προς άλλη χώρα, επανεισαχθούν, πρέπει να θεωρούνται ως μη καταγόμενα, εκτός εάν μπορεί να αποδειχθεί κατά τρόπο ικανοποιητικό στις τελωνειακές αρχές ότι:α) τα επανεισαγόμενα είναι τα ίδια με τα εμπορεύματα που εξήχθησαν· καιβ) δεν έχουν υποβληθεί σε καμία επεξεργασία πέραν εκείνων που ήταν αναγκαίες για τη διατήρησή τους σε καλή κατάσταση, ενόσω βρίσκονταν στην εν λόγω χώρα ή κατά την εξαγωγή τους.Άρθρο 14Απευθείας μεταφορά1. Η προτιμησιακή μεταχείριση που προβλέπεται από τη Συμφωνία εφαρμόζεται μόνο στα προϊόντα που πληρούν τις προϋποθέσεις του παρόντος πρωτοκόλλου και μεταφέρονται απευθείας μεταξύ των κρατών της ΑΜΑ και της Κοινότητας ή μέσω των εδαφών των άλλων χωρών που αναφέρονται στα άρθρα 3, 4 και 5 με τις οποίες ισχύει η σώρευση. Ωστόσο, προϊόντα που αποτελούν μία και μόνον αποστολή είναι δυνατόν να μεταφέρονται μέσω άλλων εδαφών με ενδεχόμενη μεταφόρτωση ή προσωρινή αποθήκευση σε αυτά τα εδάφη, υπό την προϋπόθεση ότι τα προϊόντα παραμένουν υπό την επιτήρηση των τελωνειακών αρχών της χώρας διαμετακόμισης ή αποθήκευσης και ότι δεν υφίστανται εκεί άλλες επεξεργασίες εκτός από την εκφόρτωση,


text: την επαναφόρτωση ή οποιαδήποτε άλλη εργασία που αποβλέπει στη διατήρησή τους σε καλή κατάσταση.Τα καταγόμενα προϊόντα μπορούν να μεταφέρονται με αγωγούς μέσω άλλου εδάφους εκτός των κρατών της ΑΜΑ ή της Κοινότητας.2. Για να αποδειχθεί ότι πληρούνται οι όροι που αναφέρονται στην παράγραφο 1 προσκομίζεται στις τελωνειακές αρχές της χώρας εισαγωγής:α) ενιαίο έγγραφο μεταφοράς που καλύπτει τη διέλευση από τη χώρα εξαγωγής μέσω της χώρας διαμετακόμισης· ήβ) βεβαίωση που χορηγείται από τις τελωνειακές αρχές της χώρας διαμετακόμισης, η οποία:i) περιλαμβάνει ακριβή περιγραφή των προϊόντων,ii) αναφέρει τις ημερομηνίες εκφόρτωσης και επαναφόρτωσης των προϊόντων και, εφόσον συντρέχει περίπτωση, τα ονόματα των πλοίων ή άλλων μεταφορικών μέσων που χρησιμοποιήθηκανκαιiii) πιστοποιεί τις συνθήκες υπό τις οποίες τα προϊόντα παρέμειναν στη χώρα διαμετακόμισης· ήγ) ελλείψει αυτών, οποιοδήποτε αποδεικτικό έγγραφο.Άρθρο 15Εκθέσεις1. Προϊόντα καταγωγής που αποστέλλονται για να συμμετάσχουν σε έκθεση σε χώρα ή έδαφος άλλο από αυτά που αναφέρονται στα άρθρα 3, 4 και 5 με τις οποίες ισχύει η σώρευση και πωλούνται μετά την έκθεση για να εισαχθούν στην Κοινότητα ή σε κράτος της ΑΜΑ εμπίπτουν κατά την εισαγωγή στις διατάξεις της Συμφωνίας, υπό την προϋπόθεση ότι αποδεικνύεται κατά τρόπο ικανοποιητικό στις τελωνειακές αρχές ότι:α) εξαγωγέας απέστειλε τα προϊόντα αυτά από κράτος της ΑΜΑ ή την Κοινότητα στη χώρα στην οποία πραγματοποιήθηκε η έκθεση και τα εξέθεσε εκεί·β) τα εν λόγω προϊόντα πωλήθηκαν ή διατέθηκαν κατ’ άλλο τρόπο από τον εν λόγω εξαγωγέα σε κράτος της ΑΜΑ ή στην Κοινότητα·γ) τα προϊόντα απεστάλησαν, κατά τη διάρκεια της έκθεσης ή αμέσως μετά, στην κατάσταση στην οποία είχαν αποσταλεί για την έκθεση·καιδ) τα προϊόντα, από τη στιγμή που απεστάλησαν στην έκθεση, δεν χρησιμοποιήθηκαν για σκοπούς άλλους εκτός από την επίδειξή τους στη συγκεκριμένη έκθεση.2. Πρέπει να εκδίδεται ή να συντάσσεται σύμφωνα με τις διατάξεις του τίτλου ΙV πιστοποιητικό καταγωγής και να υποβάλλεται στις τελωνειακές αρχές της χώρας εισαγωγής κατά τον συνήθη τρόπο. Στο πιστοποιητικό πρέπει να αναγράφεται η ονομασία και η διεύθυνση της έκθεσης. Όπου κρίνεται αναγκαίο, είναι δυνατόν να ζητούνται συμπληρωματικές έγγραφες αποδείξεις σχετικά με τις συνθήκες υπό τις οποίες εκτέθηκαν τα προϊόντα.3. Η παράγραφος 1 εφαρμόζεται για κάθε έκθεση εμπορικού, βιομηχανικού, γεωργικού ή βιοτεχνικού χαρακτήρα, εμποροπανήγυρη ή παρόμοια δημόσια εκδήλωση που δεν διοργανώνεται για ιδιωτικούς σκοπούς σε καταστήματα ή εμπορικούς χώρους με σκοπό την πώληση αλλοδαπών προϊόντων και κατά τη διάρκεια της οποίας τα προϊόντα παραμένουν υπό τελωνειακό έλεγχο.ΤΙΤΛΟΣ IVΑΠΟΔΕΙΞΗ ΚΑΤΑΓΩΓΗΣΆρθρο 16Γενικές διατάξεις1. Προϊόντα καταγωγής κράτους της ΑΜΑ, κατά την εισαγωγή τους στην Κοινότητα, και προϊόντα καταγωγής Κοινότητας, κατά την εισαγωγή τους σε κράτος της ΑΜΑ, υπάγονται στις διατάξεις της Συμφωνίας, εφόσον προσκομιστεί ένα από τα ακόλουθα έγγραφα:α) πιστοποιητικό κυκλοφορίας EUR.1, υπόδειγμα του οποίου παρατίθεται στο παράρτημα ΙΙΙ· ήβ) στις περιπτώσεις που ορίζονται στο άρθρο 21 παράγραφος 1, δήλωση, που αποκαλείται στη συνέχεια "δήλωση τιμολογίου", την οποία αναγράφει ο εξαγωγέας στο τιμολόγιο, στο δελτίο αποστολής ή σε κάθε άλλο εμπορικό έγγραφο που περιγράφει τα σχετικά προϊόντα με επαρκείς λεπτομέρειες, ώστε να είναι δυνατή η εξακρίβωση της ταυτότητάς τους. Το κείμενο της δήλωσης τιμολογίου παρατίθεται στο παράρτημα ΙV.2. Με την επιφύλαξη της παραγράφου 1, προϊόντα καταγωγής


text: κατά την έννοια του παρόντος πρωτοκόλλου, στις περιπτώσεις που καθορίζονται στο άρθρο 27, εμπίπτουν στη Συμφωνία χωρίς να είναι αναγκαία η υποβολή κανενός από τα έγγραφα που προαναφέρονται.3. Για την εφαρμογή των διατάξεων του παρόντος Τίτλου, οι εξαγωγείς πρέπει να επιδιώκουν να χρησιμοποιούν κοινή γλώσσα για τα κράτη της ΑΜΑ και την Κοινότητα.Άρθρο 17Διαδικασία έκδοσης πιστοποιητικού κυκλοφορίας EUR.11. Το πιστοποιητικό κυκλοφορίας EUR.1 εκδίδεται από τις τελωνειακές αρχές της χώρας εξαγωγής μετά από γραπτή αίτηση που υποβάλλεται από τον εξαγωγέα ή, με ευθύνη του εξαγωγέα, από τον εξουσιοδοτημένο αντιπρόσωπό του.2. Για το σκοπό αυτό, ο εξαγωγέας ή ο εξουσιοδοτημένος αντιπρόσωπός του συμπληρώνουν το πιστοποιητικό κυκλοφορίας EUR.1 και την αίτηση, υποδείγματα των οποίων παρατίθενται στο παράρτημα ΙΙΙ. Τα έντυπα αυτά συμπληρώνονται σύμφωνα με τις διατάξεις του παρόντος πρωτοκόλλου. Αν τα έντυπα είναι χειρόγραφα, συμπληρώνονται με μελάνι και κεφαλαίους χαρακτήρες. Η περιγραφή των προϊόντων γίνεται στο χώρο που διατίθεται για το σκοπό αυτό χωρίς να παρεμβάλλονται κενές σειρές. Εάν ο χώρος αυτός δεν καλυφθεί πλήρως από κείμενο, κάτω από την τελευταία γραμμή της περιγραφής σύρεται μια οριζόντια γραμμή και ο κενός χώρος διαγραμμίζεται.3. Ο εξαγωγέας που ζητεί την έκδοση πιστοποιητικού κυκλοφορίας EUR.1 πρέπει να είναι σε θέση να υποβάλει ανά πάσα στιγμή, εφόσον του ζητηθεί από τις τελωνειακές αρχές της χώρας εξαγωγής στην οποία εκδίδεται το πιστοποιητικό κυκλοφορίας EUR.1, κάθε έγγραφο κατάλληλο για την απόδειξη του χαρακτήρα καταγωγής των σχετικών προϊόντων καθώς και της τήρησης των λοιπών απαιτήσεων του παρόντος πρωτοκόλλου.4. Πιστοποιητικό κυκλοφορίας EUR.1 εκδίδεται από τις τελωνειακές αρχές ενός κράτους μέλους της Ευρωπαϊκής Ένωσης ή ενός κράτους της ΑΜΑ εάν τα σχετικά προϊόντα μπορούν να θεωρηθούν ως προϊόντα καταγωγής Κοινότητας ή κράτους της ΑΜΑ ή μιας από τις υπόλοιπες χώρες ή εδάφη που αναφέρονται στα άρθρα 3, 4 και 5 και πληρούν τις λοιπές διατάξεις του παρόντος πρωτοκόλλου.5. Οι τελωνειακές αρχές που εκδίδουν τα σχετικά πιστοποιητικά λαμβάνουν όλα τα αναγκαία μέτρα για την επαλήθευση του χαρακτήρα καταγωγής των προϊόντων και της εκπλήρωσης των λοιπών διατάξεων του παρόντος πρωτοκόλλου. Για το σκοπό αυτό, έχουν το δικαίωμα να ζητούν την προσκόμιση οποιουδήποτε αποδεικτικού στοιχείου και να διενεργούν οποιουσδήποτε ελέγχους των λογιστικών βιβλίων του εξαγωγέα ή οποιονδήποτε άλλο έλεγχο κρίνουν σκόπιμο. Οι τελωνειακές αρχές έκδοσης εξασφαλίζουν επίσης την ορθή συμπλήρωση των εντύπων που αναφέρονται στην παράγραφο 2. Ειδικότερα, επαληθεύουν ότι ο χώρος που προορίζεται για την περιγραφή των προϊόντων συμπληρώθηκε κατά τρόπο που να αποκλείει κάθε δυνατότητα δόλιας προσθήκης.6. Η ημερομηνία έκδοσης του πιστοποιητικού κυκλοφορίας EUR.1 αναγράφεται στη θέση 11 του πιστοποιητικού.7. Οι τελωνειακές αρχές εκδίδουν και θέτουν στη διάθεση του εξαγωγέα πιστοποιητικό κυκλοφορίας EUR.1, αμέσως μόλις πραγματοποιηθεί ή εξασφαλιστεί η πραγματική εξαγωγή.Άρθρο 18Πιστοποιητικά κυκλοφορίας EUR.1 που εκδίδονται εκ των υστέρων1. Με την επιφύλαξη του άρθρου 17 παράγραφος 7, το πιστοποιητικό κυκλοφορίας EUR.1 μπορεί, σε εξαιρετικές περιπτώσεις, να εκδίδεται μετά την εξαγωγή των προϊόντων τα οποία αφορά:α) εάν δεν είχε εκδοθεί κατά τη στιγμή της εξαγωγής συνεπεία λαθών, ακούσιων παραλείψεων ή ειδικών περιστάσεων· ήβ) εάν αποδεικνύεται κατά τρόπο ικανοποιητικό στις τελωνειακές αρχές ότι εκδόθηκε πιστοποιητικό κυκλοφορίας EUR.1, το οποίο όμως δεν έγινε δεκτό κατά την


text: εισαγωγή για τεχνικούς λόγους.2. Για την εφαρμογή της παραγράφου 1, ο εξαγωγέας στην αίτησή του αναφέρει τον τόπο και την ημερομηνία της εξαγωγής των προϊόντων τα οποία αφορά το πιστοποιητικό κυκλοφορίας EUR.1, καθώς και τους λόγους για τους οποίους υποβάλλει την αίτηση.3. Οι τελωνειακές αρχές δύνανται να εκδίδουν εκ των υστέρων πιστοποιητικό κυκλοφορίας EUR.1, μόνον αφού επαληθεύσουν ότι τα στοιχεία που περιέχονται στην αίτηση του εξαγωγέα ανταποκρίνονται σε εκείνα του αντίστοιχου φακέλου.4. Τα πιστοποιητικά κυκλοφορίας EUR.1 που εκδίδονται εκ των υστέρων φέρουν την ακόλουθη φράση στην αγγλική γλώσσα:"ISSUED RETROSPECTIVELY"5. Η φράση που αναφέρεται στην παράγραφο 4, αναγράφεται στη θέση "Παρατηρήσεις" του πιστοποιητικού κυκλοφορίας EUR.1.Άρθρο 19Έκδοση αντιγράφου του πιστοποιητικού κυκλοφορίας EUR.11. Σε περίπτωση κλοπής, απώλειας ή καταστροφής ενός πιστοποιητικού κυκλοφορίας EUR.1, ο εξαγωγέας μπορεί να ζητήσει από τις τελωνειακές αρχές που το εξέδωσαν αντίγραφο που συμπληρώνεται βάσει των εγγράφων εξαγωγής που κατέχουν οι τελωνειακές αρχές.2. Το αντίγραφο που εκδίδεται με τον τρόπο αυτό φέρει την ακόλουθη ένδειξη στην αγγλική γλώσσα:"DUPLICATE"3. Η φράση που αναφέρεται στην παράγραφο 2 αναγράφεται στη θέση "Παρατηρήσεις" του αντιγράφου του πιστοποιητικού κυκλοφορίας EUR.1.4. Το αντίγραφο, το οποίο πρέπει να φέρει την ημερομηνία έκδοσης του πρωτοτύπου πιστοποιητικού κυκλοφορίας EUR.1, ισχύει από την εν λόγω ημερομηνία.Άρθρο 20Έκδοση πιστοποιητικού κυκλοφορίας EUR.1 βάσει προηγουμένως εκδοθέντος ή συνταχθέντος πιστοποιητικού καταγωγήςΌταν προϊόντα καταγωγής υφίστανται έλεγχο εκ μέρους τελωνείου κράτους της ΑΜΑ ή της Κοινότητας, είναι δυνατή η αντικατάσταση του πρωτοτύπου πιστοποιητικού καταγωγής από ένα ή περισσότερα πιστοποιητικά κυκλοφορίας ΕUR.1, με σκοπό την αποστολή όλων ή ορισμένων από τα προϊόντα αυτά αλλού στα κράτη της ΑΜΑ ή στο εσωτερικό της Κοινότητας. Το πιστοποιητικό αντικατάστασης των πιστοποιητικών κυκλοφορίας EUR.1 εκδίδονται από το τελωνείο που είναι αρμόδιο για τον έλεγχο των προϊόντων και επικυρώνονται από την τελωνειακή αρχή που είναι αρμόδια για τον έλεγχο των προϊόντων.Άρθρο 21Όροι για τη σύνταξη δήλωσης τιμολογίου1. Η δήλωση τιμολογίου που αναφέρεται στο άρθρο 16 παράγραφος 1 στοιχείο β) μπορεί να συντάσσεται:α) από έναν εγκεκριμένο εξαγωγέα κατά την έννοια του άρθρου 22, ήβ) από οποιονδήποτε εξαγωγέα στην περίπτωση αποστολών που αποτελούνται από ένα ή περισσότερα δέματα, τα οποία περιέχουν προϊόντα καταγωγής, των οποίων η συνολική αξία δεν υπερβαίνει τα 6000 EUR.2. Μπορεί να συντάσσεται δήλωση τιμολογίου αν τα σχετικά προϊόντα μπορούν να θεωρηθούν ως προϊόντα καταγωγής κράτους της ΑΜΑ ή Κοινότητας ή μιας από τις άλλες χώρες ή εδάφους που αναφέρονται στα άρθρα 3, 4 και 5, και πληρούν τις λοιπές απαιτήσεις του παρόντος πρωτοκόλλου.3. Ο εξαγωγέας που συντάσσει δήλωση τιμολογίου πρέπει να είναι σε θέση να προσκομίσει ανά πάσα στιγμή, εάν του ζητηθεί από τις τελωνειακές αρχές της χώρας εξαγωγής, κάθε κατάλληλο έγγραφο που αποδεικνύει το χαρακτήρα καταγωγής των εν λόγω προϊόντων καθώς και την εκπλήρωση των λοιπών απαιτήσεων του παρόντος πρωτοκόλλου.4. Η δήλωση τιμολογίου συμπληρώνεται από τον εξαγωγέα με δακτυλογράφηση, επίθεση σφραγίδας ή με εκτύπωση στο τιμολόγιο, στο δελτίο αποστολής ή σε άλλο εμπορικό έγγραφο. Το κείμενο της δήλωσης παρατίθεται στο παράρτημα ΙV του παρόντος πρωτοκόλλου και χρησιμοποιείται μία από τις γλωσσικές εκδόσεις του εν λόγω παραρτήματος, σύμφωνα με τις διατάξεις της εθνικής νομοθεσίας της χώρας εξαγωγής. Εάν η


text: δήλωση είναι χειρόγραφη πρέπει να χρησιμοποιείται μελάνι και κεφαλαίοι χαρακτήρες.5. Οι δηλώσεις τιμολογίου φέρουν σε πρωτότυπο τη χειρόγραφη υπογραφή του εξαγωγέα. Ωστόσο, εξαγωγέας εγκεκριμένος κατά την έννοια του άρθρου 22, δεν απαιτείται να υπογράφει τέτοιες δηλώσεις, υπό την προϋπόθεση έγγραφης δέσμευσής του προς τις τελωνειακές αρχές της χώρας εξαγωγής ότι αποδέχεται πλήρη ευθύνη για κάθε δήλωση τιμολογίου στο όνομά του, ως εάν να την είχε υπογράψει ιδιοχείρως.6. Η δήλωση τιμολογίου μπορεί να συντάσσεται από τον εξαγωγέα κατά την εξαγωγή των προϊόντων τα οποία αφορά ή μετά την εξαγωγή, υπό την προϋπόθεση ότι αυτή προσκομίζεται στη χώρα εισαγωγής το αργότερο δύο έτη από την εισαγωγή των προϊόντων τα οποία αφορά.Άρθρο 22Εγκεκριμένος εξαγωγέας1. Οι τελωνειακές αρχές της χώρας εξαγωγής μπορούν να επιτρέπουν σε κάθε εξαγωγέα που πραγματοποιεί συχνές αποστολές προϊόντων βάσει των διατάξεων εμπορικής συνεργασίας της Συμφωνίας, να συντάσσει δηλώσεις τιμολογίου ανεξάρτητα από την αξία των σχετικών προϊόντων. Ο εξαγωγέας που επιδιώκει την έκδοση τέτοιας άδειας πρέπει να προσφέρει στις τελωνειακές αρχές όλες τις αναγκαίες εγγυήσεις για την επαλήθευση του χαρακτήρα καταγωγής των προϊόντων καθώς και της τήρησης των λοιπών διατάξεων του παρόντος πρωτοκόλλου.2. Οι τελωνειακές αρχές μπορούν να παρέχουν το καθεστώς του εγκεκριμένου εξαγωγέα, υπό οποιεσδήποτε προϋποθέσεις κρίνουν αναγκαίες.3. Οι τελωνειακές αρχές παρέχουν στον εγκεκριμένο εξαγωγέα αριθμό τελωνειακής άδειας, ο οποίος αναγράφεται στη δήλωση τιμολογίου.4. Οι τελωνειακές αρχές παρακολουθούν τη χρήση της άδειας από τον εγκεκριμένο εξαγωγέα.5. Οι τελωνειακές αρχές μπορούν να ανακαλέσουν την άδεια ανά πάσα στιγμή. Την ανακαλούν όταν ο εγκεκριμένος εξαγωγέας δεν παρέχει πλέον τις εγγυήσεις που αναφέρονται στην παράγραφο 1, δεν πληροί τους όρους που αναφέρονται στην παράγραφο 2 ή δεν χρησιμοποιεί ορθά την άδεια.Άρθρο 23Διάρκεια ισχύος των πιστοποιητικών καταγωγής1. Το πιστοποιητικό καταγωγής ισχύει για δέκα μήνες από την ημερομηνία έκδοσης στη χώρα εξαγωγής και πρέπει να υποβάλλεται στις τελωνειακές αρχές της χώρας εισαγωγής εντός του εν λόγω χρονικού διαστήματος.2. Τα πιστοποιητικά καταγωγής που κατατίθενται στις τελωνειακές αρχές της χώρας εισαγωγής μετά τη λήξη της προθεσμίας υποβολής που προβλέπεται στην παράγραφο 1, είναι δυνατόν να γίνονται δεκτά για την εφαρμογή του προτιμησιακού καθεστώτος, όταν η αδυναμία υποβολής των πιστοποιητικών αυτών εντός της καθορισμένης προθεσμίας οφείλεται σε εξαιρετικές περιστάσεις.3. Σε άλλες περιπτώσεις εκπρόθεσμης υποβολής, οι τελωνειακές αρχές της χώρας εισαγωγής μπορούν να αποδέχονται τα πιστοποιητικά καταγωγής αν τα προϊόντα έχουν προσκομιστεί πριν από τη λήξη του ανωτέρω χρονικού διαστήματος.Άρθρο 24Καθεστώς διαμετακόμισηςΌταν τα προϊόντα εισέρχονται σε κράτος ή έδαφος που αναφέρεται στα άρθρα 3 και 4, εκτός της χώρας καταγωγής, αρχίζει νέα περίοδος ισχύος 4 μηνών από την ημερομηνία κατά την οποία οι τελωνειακές αρχές της χώρας διαμετακόμισης θέτουν στο πλαίσιο 7 του πιστοποιητικού ΕUR.1 τα εξής:- τη λέξη "διαμετακόμιση",- το όνομα της χώρας διαμετακόμισης,- την επίσημη σφραγίδα, υπόδειγμα της οποίας έχει παρασχεθεί στην Ευρωπαϊκή Επιτροπή, σύμφωνα με το άρθρο 34,- την ημερομηνία αναγραφής των ανωτέρω ενδείξεων.Άρθρο 25Υποβολή πιστοποιητικού καταγωγήςΤα πιστοποιητικά καταγωγής υποβάλλονται στις τελωνειακές αρχές της χώρας εισαγωγής σύμφωνα με τις διαδικασίες που ισχύουν στην εν λόγω χώρα. Οι εν λόγω αρχές έχουν τη δυνατότητα να ζητούν μετάφραση του πιστοποιητικού καταγωγής. Έχουν επίσης τη δυνατότητα να ζητούν να


text: συνοδεύεται η διασάφηση εισαγωγής από δήλωση του εισαγωγέα με την οποία να βεβαιώνεται ότι τα προϊόντα πληρούν τις προϋποθέσεις που απαιτούνται για την εφαρμογή της Συμφωνίας.Άρθρο 26Εισαγωγή με τμηματικές αποστολέςΌταν, μετά από αίτηση του εισαγωγέα και υπό τις προϋποθέσεις που καθορίζονται από τις τελωνειακές αρχές της χώρας εισαγωγής, αποσυναρμολογημένα ή μη συναρμολογημένα προϊόντα κατά την έννοια του γενικού κανόνα 2 α) για την ερμηνεία του εναρμονισμένου συστήματος, που υπάγονται στα τμήματα XVI και XVII ή στις κλάσεις 7308 και 9406 του εναρμονισμένου συστήματος, εισάγονται με τμηματικές αποστολές, υποβάλλεται γι’ αυτά ενιαίο πιστοποιητικό καταγωγής στις τελωνειακές αρχές κατά την εισαγωγή της πρώτης τμηματικής αποστολής.Άρθρο 27Απαλλαγή από την υποχρέωση προσκόμισης πιστοποιητικού καταγωγής1. Προϊόντα που αποστέλλονται με τη μορφή μικροδεμάτων μεταξύ ιδιωτών ή που περιέχονται στις ατομικές αποσκευές ταξιδιωτών γίνονται δεκτά ως καταγόμενα προϊόντα χωρίς να απαιτείται η κατάθεση πιστοποιητικού καταγωγής, υπό την προϋπόθεση ότι τα προϊόντα αυτά δεν εισάγονται στο πλαίσιο εμπορικών συναλλαγών και δηλώνεται ότι πληρούν τις απαιτήσεις του παρόντος παραρτήματος, χωρίς να υπάρχει καμία αμφιβολία ως προς την ειλικρίνεια της σχετικής δήλωσης. Στην περίπτωση προϊόντων που αποστέλλονται ταχυδρομικώς, η δήλωση αυτή μπορεί να αναγράφεται στις δηλώσεις CN22/CN23 ή σε φύλλο χαρτιού που προσαρτάται στο εν λόγω έγγραφο.2. Εισαγωγές που είναι περιστασιακές και αποτελούνται αποκλειστικά από προϊόντα για προσωπική χρήση των παραληπτών ή των ταξιδιωτών ή των οικογενειών τους, δεν θεωρούνται ως εισαγωγές με εμπορικό χαρακτήρα, εάν από τη φύση και την ποσότητα των προϊόντων είναι προφανές ότι δεν επιδιώκεται η εμπορική εκμετάλλευσή τους.3. Επιπλέον, η συνολική αξία των προϊόντων αυτών δεν πρέπει να υπερβαίνει τα 500 EUR στις περιπτώσεις μικροδεμάτων ή τα 1200 EUR στις περιπτώσεις που τα προϊόντα αποτελούν μέρος των ατομικών αποσκευών των ταξιδιωτών.Άρθρο 28Διαδικασία πληροφόρησης για τις ανάγκες της σώρευσης1. Όταν εφαρμόζονται το άρθρο 3 παράγραφος 1, το άρθρο 4 παράγραφος 1 και το άρθρο 5, η απόδειξη του χαρακτήρα καταγωγής κατά την έννοια του παρόντος πρωτοκόλλου των υλών που προέρχονται από κράτος της ΑΜΑ, από την Κοινότητα, από άλλο κράτος ΑΚΕ ή ΥΧΕ παρέχεται με την υποβολή πιστοποιητικού κυκλοφορίας ΕUR.1 ή δήλωσης προμηθευτή, υπόδειγμα της οποίας παρατίθεται στο παράρτημα V A του παρόντος πρωτοκόλλου, που εκδίδει ο εξαγωγέας στην Κοινότητα ή στο κράτος από το οποίο προέρχονται οι ύλες.2. Όταν εφαρμόζονται το άρθρο 3 παράγραφος 4 και το άρθρο 4 παράγραφος 4, απόδειξη της επεξεργασίας ή μεταποίησης που διενεργήθηκε σε κράτος της ΑΜΑ, στην Κοινότητα ή σε άλλο κράτος ΑΚΕ ή ΥΧΕ παρέχεται με δήλωση προμηθευτή, υπόδειγμα της οποίας παρατίθεται στο παράρτημα V Β του παρόντος πρωτοκόλλου, που εκδίδει ο εξαγωγέας στην Κοινότητα ή στο κράτος από το οποίο προέρχονται οι ύλες.3. Για κάθε αποστολή προϊόντων, ο προμηθευτής συντάσσει χωριστή δήλωση προμηθευτή στο εμπορικό τιμολόγιο που αφορά την εν λόγω αποστολή ή ως συνημμένο έγγραφο στο εν λόγω τιμολόγιο ή σε δελτίο αποστολής ή άλλο εμπορικό έγγραφο που αφορά την αποστολή και περιγράφει τις σχετικές ύλες με επαρκείς λεπτομέρειες που επιτρέπουν την ταυτοποίησή τους.4. Η δήλωση προμηθευτή μπορεί να είναι σε προεκτυπωμένο έντυπο.5. Οι δηλώσεις προμηθευτών φέρουν την πρωτότυπη χειρόγραφη υπογραφή του προμηθευτή. Ωστόσο, όταν η


text: δήλωση τιμολογίου και η δήλωση προμηθευτή συντάσσονται με χρήση μεθόδων ηλεκτρονικής επεξεργασίας δεδομένων, η δήλωση προμηθευτή δεν χρειάζεται να φέρει χειρόγραφη υπογραφή, υπό την προϋπόθεση ότι ο υπεύθυνος υπάλληλος της προμηθεύτριας εταιρείας αναγνωρίζεται κατά τρόπο που ικανοποιεί τις τελωνειακές αρχές του κράτους στο οποίο συντάσσονται οι δηλώσεις προμηθευτών. Οι εν λόγω τελωνειακές αρχές έχουν το δικαίωμα να επιβάλλουν προϋποθέσεις για την εφαρμογή της παρούσας παραγράφου.6. Οι δηλώσεις προμηθευτών υποβάλλονται στις τελωνειακές αρχές στο κράτος εξαγωγής από το οποίο ζητείται η έκδοση πιστοποιητικού κυκλοφορίας EUR.1.7. Ο προμηθευτής που καταθέτει τη δήλωση πρέπει να είναι σε θέση να υποβάλει ανά πάσα στιγμή, εφόσον του ζητηθεί από τις τελωνειακές αρχές της χώρας όπου κατατίθεται η δήλωση, κάθε κατάλληλο έγγραφο με το οποίο αποδεικνύεται η ορθότητα των στοιχείων της δήλωσης.8. Οι δηλώσεις προμηθευτών και τα δελτία πληροφοριών που εκδόθηκαν πριν από την ημερομηνία θέσης σε ισχύ του παρόντος πρωτοκόλλου σύμφωνα με το άρθρο 26 του πρωτοκόλλου 1 της συμφωνίας του Κοτονού παραμένουν σε ισχύ.Άρθρο 29Δικαιολογητικά έγγραφαΤα έγγραφα που αναφέρονται στο άρθρο 17 παράγραφος 3 και στο άρθρο 21 παράγραφος 3 και χρησιμοποιούνται για να αποδειχθεί ότι προϊόντα που καλύπτονται από πιστοποιητικό κυκλοφορίας EUR.1 ή από δήλωση τιμολογίου μπορούν να θεωρηθούν ως προϊόντα καταγωγής κράτους της ΑΜΑ, Κοινότητας ή μιας από τις υπόλοιπες χώρες ή εδάφη που αναφέρονται στα άρθρα 3, 4 και 5 και πληρούν τις υπόλοιπες διατάξεις του παρόντος πρωτοκόλλου, μπορούν να συνίστανται μεταξύ άλλων στα εξής:α) άμεση απόδειξη των διαδικασιών παραγωγής τις οποίες εφαρμόζει ο εξαγωγέας ή ο προμηθευτής για να παραγάγει τα σχετικά εμπορεύματα, η οποία προκύπτει π.χ. από τους λογαριασμούς των λογιστικών βιβλίων ή τα εσωτερικά λογιστικά του στοιχεία·β) έγγραφα τα οποία αποδεικνύουν τον χαρακτήρα καταγωγής των υλών που χρησιμοποιήθηκαν και τα οποία εκδόθηκαν ή συντάχθηκαν σε κράτος της ΑΜΑ, στην Κοινότητα ή σε μια από τις άλλες χώρες ή εδάφη που αναφέρονται στα άρθρα 3, 4 και 5, όταν τα εν λόγω έγγραφα χρησιμοποιούνται σύμφωνα με την εθνική νομοθεσία·γ) έγγραφα τα οποία αποδεικνύουν ότι η επεξεργασία ή η μεταποίηση των υλών πραγματοποιήθηκε σε κράτος της ΑΜΑ, στην Κοινότητα ή σε μια από τις υπόλοιπες χώρες ή εδάφη που αναφέρονται στα άρθρα 3, 4 και 5, τα οποία εκδόθηκαν ή συντάχθηκαν σε κράτος της ΑΜΑ, στην Κοινότητα ή σε μια από τις άλλες χώρες ή εδάφη που αναφέρονται στα άρθρα 3, 4 και 5, όταν τα εν λόγω έγγραφα χρησιμοποιούνται σύμφωνα με την εθνική νομοθεσία·δ) πιστοποιητικά κυκλοφορίας ΕUR.1 ή δηλώσεις τιμολογίου που αποδεικνύουν τον χαρακτήρα καταγωγής των υλών που χρησιμοποιήθηκαν, τα οποία εκδόθηκαν ή συντάχθηκαν σε κράτος της ΑΜΑ, στην Κοινότητα ή σε μια από τις άλλες χώρες ή εδάφη που αναφέρονται στα άρθρα 3, 4 και 5, σύμφωνα με το παρόν πρωτόκολλο.Άρθρο 30Φύλαξη του πιστοποιητικού καταγωγής και των δικαιολογητικών εγγράφων1. Ο εξαγωγέας που ζητεί την έκδοση πιστοποιητικού κυκλοφορίας EUR.1 φυλάσσει επί τρία τουλάχιστον έτη τα έγγραφα που αναφέρονται στο άρθρο 17 παράγραφος 3.2. Ο εξαγωγέας που συντάσσει δήλωση τιμολογίου φυλάσσει επί τρία τουλάχιστον έτη αντίγραφο της εν λόγω δήλωσης τιμολογίου, καθώς και τα έγγραφα που αναφέρονται στο άρθρο 21


text: παράγραφος 3.3. Ο προμηθευτής που συντάσσει δήλωση προμηθευτή φυλάσσει επί τρία τουλάχιστον έτη αντίγραφα της δήλωσης και του τιμολογίου, δελτίων αποστολής ή άλλων εμπορικών εγγράφων στα οποία είναι συνημμένη η εν λόγω δήλωση καθώς και τα έγγραφα που αναφέρονται στο άρθρο 28 παράγραφος 7.4. Οι τελωνειακές αρχές της χώρας εξαγωγής που εκδίδουν πιστοποιητικό κυκλοφορίας EUR.1 φυλάσσουν επί τρία τουλάχιστον έτη την αίτηση που αναφέρεται στο άρθρο 17 παράγραφος 2.5. Οι τελωνειακές αρχές της χώρας εισαγωγής φυλάσσουν επί τρία τουλάχιστον έτη τα πιστοποιητικά κυκλοφορίας EUR.1 και τις δηλώσεις τιμολογίου που υποβάλλονται σε αυτές.Άρθρο 31Διαφορές και λάθη εκτύπωσης1. Η διαπίστωση μικροδιαφορών μεταξύ των δηλώσεων που γίνονται στο πιστοποιητικό καταγωγής και εκείνων που αναγράφονται στα έγγραφα που υποβάλλονται στο τελωνείο για τη διεκπεραίωση των διατυπώσεων εισαγωγής των προϊόντων δεν συνεπάγεται αφ’ εαυτής την ακυρότητα του πιστοποιητικού καταγωγής, εάν αποδεικνύεται δεόντως ότι το έγγραφο αυτό αντιστοιχεί πράγματι στα προσκομισθέντα προϊόντα.2. Προφανή λάθη εκτύπωσης, όπως τα λάθη δακτυλογράφησης στο πιστοποιητικό καταγωγής, δεν θα πρέπει να συνεπάγονται την απόρριψη του εν λόγω εγγράφου, εάν τα σφάλματα αυτά δεν είναι τέτοια που να δημιουργούν αμφιβολίες ως προς την ορθότητα των δηλώσεων του εν λόγω εγγράφου.Άρθρο 32Ποσά εκφρασμένα σε EUR1. Για την εφαρμογή των διατάξεων του άρθρου 21 παράγραφος 1 στοιχείο β) και του άρθρου 27 παράγραφος 3, στις περιπτώσεις όπου τα προϊόντα τιμολογούνται σε νόμισμα άλλο από το ευρώ, τα ποσά στα εθνικά νομίσματα των κρατών της ΑΜΑ, των κρατών μελών της Κοινότητας και των άλλων χωρών ή εδαφών που αναφέρονται στα άρθρα 3, 4 και 5 που ισοδυναμούν με τα ποσά που εκφράζονται σε ευρώ καθορίζονται ετησίως από κάθε ενδιαφερόμενη χώρα.2. Μια αποστολή υπάγεται στις ευνοϊκές διατάξεις του άρθρου 21 παράγραφος 1 στοιχείο β) ή του άρθρου 27 παράγραφος 3 με αναφορά στο νόμισμα στο οποίο εκδίδεται το τιμολόγιο, σύμφωνα με το ποσό που έχει καθορίσει η σχετική χώρα.3. Τα ποσά που εκφράζονται σε οποιοδήποτε εθνικό νόμισμα είναι ισοδύναμα με την αντίστοιχη αξία, στο εθνικό νόμισμα αυτής της χώρας, των ποσών που εκφράζονται σε ευρώ, την πρώτη εργάσιμη ημέρα του Οκτωβρίου. Τα ποσά ανακοινώνονται στην Επιτροπή των Ευρωπαϊκών Κοινοτήτων έως τις 15 Οκτωβρίου και ισχύουν από την 1η Ιανουαρίου του επομένου έτους. Η Επιτροπή των Ευρωπαϊκών Κοινοτήτων κοινοποιεί σε όλες τις ενδιαφερόμενες χώρες τα σχετικά ποσά.4. Κάθε χώρα μπορεί να στρογγυλοποιεί προς τα πάνω ή προς τα κάτω το ποσό που προκύπτει από τη μετατροπή του ποσού που εκφράζεται σε ευρώ στο εθνικό της νόμισμα. Το στρογγυλοποιημένο ποσό δεν μπορεί να διαφέρει από το ποσό που προκύπτει από τη μετατροπή κατά περισσότερο από 5 %. Κάθε χώρα μπορεί να διατηρεί αμετάβλητο το ισόποσο ποσού εκφρασμένου σε ευρώ στο εθνικό της νόμισμα εάν, κατά τη στιγμή της ετήσιας αναπροσαρμογής που προβλέπεται στην παράγραφο 3, η μετατροπή του εν λόγω ποσού, πριν από τη στρογγυλοποίηση, συνεπάγεται αύξηση μικρότερη του 15 % του ισόποσου σε εθνικό νόμισμα. Το ισόποσο σε εθνικό νόμισμα μπορεί να διατηρείται αμετάβλητο, εάν η μετατροπή δεν οδηγεί σε μείωση της ισοδύναμης αξίας.5. Τα ποσά που εκφράζονται σε ευρώ επανεξετάζονται από την επιτροπή τελωνειακής συνεργασίας, κατόπιν


text: αιτήματος της Κοινότητας ή κράτους της ΑΜΑ. Κατά τη διενέργεια της εν λόγω επανεξέτασης, η επιτροπή τελωνειακής συνεργασίας εξετάζει αν επιδιώκεται η διατήρηση των συνεπειών των σχετικών ορίων με πραγματικούς όρους. Για το σκοπό αυτό, μπορεί να αποφασίσει την τροποποίηση των ποσών που εκφράζονται σε ευρώ.ΤΙΤΛΟΣ VΡΥΘΜΙΣΕΙΣ ΓΙΑ ΤΗ ΔΙΟΙΚΗΤΙΚΗ ΣΥΝΕΡΓΑΣΙΑΆρθρο 33Διοικητικές προϋποθέσεις για την υπαγωγή προϊόντων στη Συμφωνία1. Τα προϊόντα καταγωγής κράτους της ΑΜΑ ή Κοινότητας, κατά την έννοια του παρόντος πρωτοκόλλου, υπάγονται, κατά την τελωνειακή διασάφηση εισαγωγής, στο προτιμησιακό καθεστώς της Συμφωνίας μόνο υπό τον όρο ότι η εξαγωγή τους πραγματοποιήθηκε κατά την ημερομηνία ή μετά την ημερομηνία συμμόρφωσης της χώρας εξαγωγής με τις διατάξεις που καθορίζονται στην παράγραφο 2.2. Τα συμβαλλόμενα μέρη αναλαμβάνουν να δημιουργήσουν:α) τις αναγκαίες εθνικές και περιφερειακές συνθήκες για την εφαρμογή και την επιβολή των κανόνων και των διαδικασιών που καθορίζονται στο παρόν πρωτόκολλο, καθώς και να προβούν, ενδεχομένως, στις απαραίτητες ρυθμίσεις για την εφαρμογή των άρθρων 3, 4 και 5·β) τις αναγκαίες διοικητικές δομές και συστήματα για την ορθή διαχείριση και έλεγχο της καταγωγής των προϊόντων και τη συμμόρφωση με τους άλλους όρους που καθορίζονται στο παρόν πρωτόκολλο.Θα προβούν στις κοινοποιήσεις που αναφέρονται στο άρθρο 34.Άρθρο 34Κοινοποίηση των τελωνειακών αρχών στα συμβαλλόμενα μέρη1. Τα κράτη της ΑΜΑ και τα κράτη μέλη της Κοινότητας ανταλλάσσουν, μέσω της Επιτροπής των Ευρωπαϊκών Κοινοτήτων και της Γραμματείας COMESA αντίστοιχα, τις διευθύνσεις των τελωνειακών αρχών που είναι αρμόδιες για την έκδοση και τον έλεγχο των πιστοποιητικών κυκλοφορίας EUR.1 και των δηλώσεων τιμολογίων ή των δηλώσεων προμηθευτών, καθώς και υποδείγματα των αποτυπωμάτων των σφραγίδων που χρησιμοποιούν οι υπηρεσίες τους για την έκδοση των εν λόγω πιστοποιητικών.Τα πιστοποιητικά κυκλοφορίας EUR.1 και οι δηλώσεις τιμολογίων ή προμηθευτών είναι δεκτές για την εφαρμογή προτιμησιακής μεταχείρισης από την ημερομηνία κατά την οποία οι πληροφορίες αυτές παραλαμβάνονται από την Επιτροπή των Ευρωπαϊκών Κοινοτήτων και τη Γραμματεία COMESA αντίστοιχα.2. Τα κράτη της ΑΜΑ και τα κράτη μέλη της Κοινότητας ενημερώνουν τα μεν τα δε αμέσως μόλις υπάρξουν αλλαγές στα στοιχεία που αναφέρονται στην παράγραφο 1.3. Οι αρχές που αναφέρονται στο παράγραφο 1 υπάγονται στη δικαιοδοσία της κυβέρνησης του ενδιαφερόμενου κράτους. Οι αρχές που είναι αρμόδιες για τον έλεγχο ανήκουν στις κυβερνητικές αρχές του ενδιαφερόμενου κράτους.Άρθρο 35Αμοιβαία συνδρομή1. Για να διασφαλιστεί η ορθή εφαρμογή του παρόντος πρωτοκόλλου, η Κοινότητα, τα κράτη της ΑΜΑ και οι άλλες χώρες που αναφέρονται στα άρθρα 3, 4 και 5 παρέχουν αμοιβαία συνδρομή, μέσω των αρμόδιων τελωνειακών υπηρεσιών, για τον έλεγχο της γνησιότητας των πιστοποιητικών κυκλοφορίας EUR.1, των δηλώσεων τιμολογίου ή των δηλώσεων προμηθευτή και της ακρίβειας των πληροφοριών που περιέχονται στα έγγραφα αυτά.2. Οι αρχές των οποίων ζητείται η συνδρομή παρέχουν κάθε χρήσιμη πληροφορία σχετικά με τις συνθήκες υπό τις οποίες έχει κατασκευαστεί το προϊόν, αναφέροντας ιδίως τις συνθήκες υπό τις οποίες τηρήθηκαν οι κανόνες καταγωγής στα διάφορα κράτη της ΑΜΑ, στην Κοινότητα και στις άλλες ενδιαφερόμενες χώρες που αναφέρονται στα άρθρα 3, 4 και 5.Άρθρο 36Έλεγχος των πιστοποιητικών καταγωγής1. Οι μεταγενέστεροι έλεγχοι των πιστοποιητικών καταγωγής πραγματοποιούνται δειγματοληπτικά και με βάση την ανάλυση κινδύνου ή κάθε φορά που οι τελωνειακές


text: αρχές της χώρας εισαγωγής έχουν βάσιμες αμφιβολίες για τη γνησιότητα των εγγράφων αυτών, το χαρακτήρα καταγωγής των σχετικών προϊόντων ή την τήρηση των υπόλοιπων διατάξεων του παρόντος πρωτοκόλλου.2. Για την εφαρμογή των διατάξεων της παραγράφου 1, οι τελωνειακές αρχές της χώρας εισαγωγής επιστρέφουν το πιστοποιητικό κυκλοφορίας EUR.1 και το τιμολόγιο, εάν έχει υποβληθεί, τη δήλωση τιμολογίου ή αντίγραφο των εν λόγω εγγράφων στις τελωνειακές αρχές της χώρας εξαγωγής, αναφέροντας, κατά περίπτωση, τους λόγους του αιτήματος ελέγχου. Προς υποστήριξη του αιτήματός τους για έλεγχο, αποστέλλουν κάθε έγγραφο και πληροφορία που διαθέτουν, απ’ όπου συνάγεται ότι τα στοιχεία που δίδονται στο πιστοποιητικό καταγωγής είναι ανακριβή.3. Ο έλεγχος διενεργείται από τις τελωνειακές αρχές της χώρας εξαγωγής. Για το σκοπό αυτό, έχουν το δικαίωμα να ζητούν την προσκόμιση οποιουδήποτε αποδεικτικού στοιχείου και να διενεργούν οποιουσδήποτε ελέγχους των λογιστικών βιβλίων του εξαγωγέα ή του κατασκευαστή ή οποιονδήποτε άλλο έλεγχο κρίνουν σκόπιμο.4. Αν οι τελωνειακές αρχές της χώρας εισαγωγής αποφασίσουν να αναστείλουν την προτιμησιακή μεταχείριση για τα συγκεκριμένα προϊόντα εν αναμονή των αποτελεσμάτων του ελέγχου, επιτρέπουν στον εισαγωγέα να παραλάβει τα προϊόντα, με την επιφύλαξη λήψης κάθε προληπτικού μέτρου που κρίνεται αναγκαίο.5. Οι τελωνειακές αρχές που ζητούν τον έλεγχο ενημερώνονται για τα αποτελέσματα του εν λόγω ελέγχου το ταχύτερο δυνατόν. Τα αποτελέσματα αυτά πρέπει να αναφέρουν σαφώς εάν τα έγγραφα είναι γνήσια και εάν τα σχετικά προϊόντα μπορούν να θεωρηθούν προϊόντα καταγωγής κράτους της ΑΜΑ, Κοινότητας ή μιας από τις υπόλοιπες χώρες που αναφέρονται στα άρθρα 3, 4 και 5 και εάν πληρούν τις υπόλοιπες διατάξεις του παρόντος πρωτοκόλλου.6. Σε περίπτωση βάσιμων αμφιβολιών, εάν δεν δοθεί απάντηση εντός δέκα μηνών από την ημερομηνία υποβολής του αιτήματος ελέγχου ή εάν η απάντηση δεν περιλαμβάνει επαρκείς πληροφορίες για τη διαπίστωση της γνησιότητας του υπό εξέταση εγγράφου ή της πραγματικής καταγωγής των προϊόντων, οι αιτούσες τελωνειακές αρχές αρνούνται, πλην εξαιρετικών περιπτώσεων, το ευεργέτημα των προτιμήσεων.7. Όταν από τη διαδικασία ελέγχου ή από οποιαδήποτε άλλη διαθέσιμη πληροφορία προκύπτουν ενδείξεις ότι οι διατάξεις του παρόντος πρωτοκόλλου παραβιάζονται, η χώρα εξαγωγής με δική της πρωτοβουλία ή κατόπιν αιτήματος της χώρας εισαγωγής διεξάγει ή μεριμνά για τη διεξαγωγή κατάλληλων ερευνών με τη δέουσα ταχύτητα για τον εντοπισμό και πρόληψη τέτοιων παραβιάσεων. Για το σκοπό αυτό, η ενδιαφερόμενη χώρα εξαγωγής μπορεί να ζητήσει τη συμμετοχή της χώρας εισαγωγής στις εν λόγω έρευνες.Άρθρο 37Έλεγχος των δηλώσεων προμηθευτών1. Ο έλεγχος των δηλώσεων προμηθευτών πραγματοποιείται δειγματοληπτικά και με βάση την ανάλυση κινδύνου ή κάθε φορά που οι τελωνειακές αρχές της χώρας στην οποία οι δηλώσεις αυτές λαμβάνονται υπόψη για την έκδοση πιστοποιητικού κυκλοφορίας EUR.1 ή για τη σύνταξη δήλωσης τιμολογίου, έχουν βάσιμες αμφιβολίες ως προς τη γνησιότητα του εγγράφου ή την ορθότητα των πληροφοριών που αναφέρονται στο εν λόγω έγγραφο.2. Οι τελωνειακές αρχές στις οποίες υποβάλλεται δήλωση προμηθευτή μπορούν να ζητούν από τις τελωνειακές αρχές του κράτους στο οποίο συντάχθηκε η δήλωση να εκδώσουν δελτίο πληροφοριών, υπόδειγμα του οποίου παρατίθεται στο παράρτημα VI του παρόντος πρωτοκόλλου. Εναλλακτικά, οι πιστοποιούσες αρχές στις οποίες υποβάλλεται η δήλωση προμηθευτή δύνανται να ζητούν από τον εξαγωγέα να προσκομίσει δελτίο πληροφοριών που


text: έχουν εκδώσει οι τελωνειακές αρχές του κράτους στο οποίο συντάχθηκε η δήλωση.Αντίγραφο του δελτίου πληροφοριών φυλάσσεται από το τελωνείο που το εξέδωσε για τρία τουλάχιστον έτη.3. Οι τελωνειακές αρχές που ζητούν τη διενέργεια του ελέγχου ενημερώνονται για τα αποτελέσματα του ελέγχου αυτού, το ταχύτερο δυνατό. Τα αποτελέσματα πρέπει να αναφέρουν σαφώς κατά πόσον οι πληροφορίες που περιλαμβάνονται στη δήλωση του προμηθευτή είναι ορθές και να παρέχουν τη δυνατότητα στις τελωνειακές αρχές να προσδιορίσουν εάν και σε ποιο βαθμό αυτή η δήλωση προμηθευτή μπορεί να ληφθεί υπόψη για την έκδοση πιστοποιητικού κυκλοφορίας EUR.1 ή για τη σύνταξη δήλωσης τιμολογίου.4. Ο έλεγχος διενεργείται από τις τελωνειακές αρχές της χώρας όπου συντάχθηκε η δήλωση του προμηθευτή. Για το σκοπό αυτό, οι αρχές αυτές έχουν το δικαίωμα να ζητούν την προσκόμιση οποιουδήποτε αποδεικτικού στοιχείου και να διενεργούν ελέγχους των λογιστικών βιβλίων του προμηθευτή, καθώς και οποιονδήποτε άλλον έλεγχο κρίνουν αναγκαίο για την επαλήθευση της ορθότητας των δηλώσεων του προμηθευτή.5. Κάθε πιστοποιητικό κυκλοφορίας ΕUR.1 ή δήλωση τιμολογίου που εκδίδεται ή συντάσσεται βάσει μη ορθής δήλωσης του προμηθευτή θεωρείται άκυρο.Άρθρο 38Διευθέτηση διαφορώνΕφόσον, στο πλαίσιο των διαδικασιών ελέγχου των άρθρων 36 και 37, ανακύπτουν διαφορές που δεν μπορούν να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι αρμόδιες για τη διενέργειά του, ή που εγείρουν ζητήματα ερμηνείας του παρόντος πρωτοκόλλου, αυτές υποβάλλονται στην επιτροπή τελωνειακής συνεργασίας.Σε κάθε περίπτωση, διαφορές μεταξύ εισαγωγέα και τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας.Άρθρο 39ΚυρώσειςΕπιβάλλονται κυρώσεις σε κάθε πρόσωπο που συντάσσει ή προκαλεί τη σύνταξη εγγράφου το οποίο περιέχει εσφαλμένες πληροφορίες με σκοπό την επίτευξη προτιμησιακής μεταχείρισης για προϊόντα.Άρθρο 40Ελεύθερες ζώνες1. Τα κράτη της ΑΜΑ και η Κοινότητα λαμβάνουν όλα τα αναγκαία μέτρα για να διασφαλιστεί ότι προϊόντα που διακινούνται βάσει πιστοποιητικού καταγωγής ή δήλωσης προμηθευτή και που παραμένουν, κατά τη διάρκεια της μεταφοράς τους, σε ελεύθερη ζώνη στο έδαφός τους, δεν αντικαθίστανται από άλλα εμπορεύματα ούτε υποβάλλονται σε επεξεργασίες άλλες από τις συνήθεις εργασίες που αποβλέπουν στην αποτροπή της φθοράς τους.2. Κατά παρέκκλιση των διατάξεων της παραγράφου 1, στην περίπτωση προϊόντων καταγωγής κράτους της ΑΜΑ ή Κοινότητας που εισάγονται σε ελεύθερη ζώνη βάσει πιστοποιητικού καταγωγής και υφίστανται επεξεργασία ή μεταποίηση, οι οικείες αρχές εκδίδουν νέο πιστοποιητικό κυκλοφορίας EUR.1, αν το ζητήσει ο εξαγωγέας, εφόσον η επεξεργασία ή η μεταποίηση είναι σύμφωνες με τις διατάξεις του παρόντος πρωτοκόλλου.Άρθρο 41Επιτροπή τελωνειακής συνεργασίας1. Συγκροτείται επιτροπή τελωνειακής συνεργασίας, εφεξής "η επιτροπή", αρμόδια για την υλοποίηση της διοικητικής συνεργασίας ενόψει της ορθής και ομοιόμορφης εφαρμογής του παρόντος πρωτοκόλλου καθώς και για την ανάληψη οποιασδήποτε άλλης αρμοδιότητας στον τελωνειακό τομέα.2. Η επιτροπή υποχρεούται να εξετάζει τακτικά τις συνέπειες της εφαρμογής των κανόνων καταγωγής για τα κράτη της ΑΜΑ και ειδικότερα για τα λιγότερα ανεπτυγμένα κράτη της ΑΜΑ και να προτείνει τα κατάλληλα μέτρα στην επιτροπή ΣΟΕΣ.3. Η επιτροπή λαμβάνει αποφάσεις για τη σώρευση σύμφωνα με τους όρους που καθορίζονται στο άρθρο 5.4. Η επιτροπή λαμβάνει αποφάσεις σχετικά με τις παρεκκλίσεις από το παρόν πρωτόκολλο, σύμφωνα με τους όρους που καθορίζονται στο άρθρο 42.5. Η


text: επιτροπή συνεδριάζει τακτικά και με ημερήσια διάταξη που έχει συμφωνηθεί εκ των προτέρων μεταξύ των κρατών της ΑΜΑ και της Κοινότητας.6. Η επιτροπή αποτελείται αφενός από εμπειρογνώμονες των κρατών μελών της Κοινότητας και από υπαλλήλους της Επιτροπής αρμόδιους για τελωνειακά θέματα και, αφετέρου, από εμπειρογνώμονες που εκπροσωπούν τα κράτη της ΑΜΑ και από υπαλλήλους περιφερειακών ενώσεων των κρατών της ΑΜΑ αρμόδιους για τελωνειακά θέματα. Η επιτροπή μπορεί να ζητεί συγκεκριμένη εμπειρογνωμοσύνη όταν το κρίνει αναγκαίο. Η προεδρία της επιτροπής ασκείται εκ περιτροπής από αντιπρόσωπο εκάστου συμβαλλομένου μέρους.Άρθρο 42Παρεκκλίσεις1. Η επιτροπή τελωνειακής συνεργασίας, εφεξής καλούμενη στο παρόν άρθρο "η επιτροπή", μπορεί να θεσπίζει παρεκκλίσεις από το παρόν πρωτόκολλο, εάν η θέσπισή τους δικαιολογείται από την ανάπτυξη των υπαρχουσών βιομηχανιών ή τη δημιουργία νέων βιομηχανιών στα κράτη της ΑΜΑ.Το ενδιαφερόμενο ή τα ενδιαφερόμενα κράτη της ΑΜΑ, είτε προηγουμένως είτε αφού η αίτησή τους υποβληθεί στην επιτροπή, κοινοποιούν στην Κοινότητα το αίτημά τους για παρέκκλιση μαζί με τους λόγους που δικαιολογούν το αίτημα αυτό σύμφωνα με την παράγραφο 2.Η Κοινότητα ανταποκρίνεται θετικά σε όλα τα αιτήματα κρατών της ΑΜΑ, τα οποία δικαιολογούνται δεόντως σύμφωνα με το παρόν άρθρο και τα οποία δεν μπορούν να προκαλέσουν σοβαρή ζημία σε βιομηχανία εγκατεστημένη στην Κοινότητα.2. Για τη διευκόλυνση της εξέτασης των αιτήσεων για παρέκκλιση από την επιτροπή, το κράτος ή τα κράτη της ΑΜΑ υποβάλλουν, χρησιμοποιώντας το έντυπο του παραρτήματος VII του παρόντος πρωτοκόλλου, όσο το δυνατόν πληρέστερες πληροφορίες για να υποστηρίξουν το αίτημά τους, κυρίως σχετικά με τα ακόλουθα σημεία:- περιγραφή του τελικού προϊόντος·- φύση και ποσότητα των υλών καταγωγής τρίτης χώρας·- φύση και ποσότητα των υλών καταγωγής κρατών της ΑΜΑ ή χωρών ή εδαφών που αναφέρονται στα άρθρα 3 και 4, ή των υλών που έχουν υποστεί μεταποίηση στις χώρες ή στα εδάφη αυτά·- μέθοδοι κατασκευής·- προστιθέμενη αξία·- αριθμός υπαλλήλων της σχετικής επιχείρησης·- προβλεπόμενος όγκος εξαγωγών στην Κοινότητα·- άλλες ενδεχόμενες πηγές προμήθειας πρώτων υλών·- λόγοι για τους οποίους αιτιολογείται η αιτούμενη διάρκεια λαμβανομένων υπόψη των προσπαθειών που καταβάλλονται για την ανεύρεση νέων πηγών προμήθειας·- άλλες παρατηρήσεις.Οι ίδιοι κανόνες εφαρμόζονται για οποιαδήποτε αιτήματα παράτασης.Η επιτροπή μπορεί να τροποποιεί το έντυπο.3. Κατά την εξέταση των αιτήσεων λαμβάνονται, ιδίως, υπόψη τα εξής:α) το επίπεδο ανάπτυξης ή η γεωγραφική θέση του(των) ενδιαφερόμενου(-ων) κράτους(-ών) εταίρου(-ων) της ΑΜΑ·β) οι περιπτώσεις όπου η εφαρμογή των ισχυόντων κανόνων καταγωγής θα έθιγε αισθητά την ικανότητα μιας βιομηχανίας εγκατεστημένης σε ένα κράτος της ΑΜΑ να συνεχίσει τις εξαγωγές της προς την Κοινότητα, και ιδίως οι περιπτώσεις όπου αυτό θα μπορούσε να έχει ως συνέπεια την παύση των δραστηριοτήτων της·γ) οι ειδικές περιπτώσεις, στις οποίες αποδεικνύεται σαφώς ότι οι κανόνες καταγωγής θα μπορούσαν να αποθαρρύνουν την πραγματοποίηση σημαντικών επενδύσεων στη βιομηχανία και στις οποίες μια παρέκκλιση που ευνοεί την υλοποίηση ενός επενδυτικού προγράμματος θα καθιστούσε εφικτή τη σταδιακή τήρηση των κανόνων αυτών.4. Σε κάθε περίπτωση, θα διενεργείται εξέταση για να επιβεβαιώνεται ότι οι κανόνες σώρευσης δεν προσφέρουν λύση στο πρόβλημα.5. Εξάλλου, όταν το αίτημα παρέκκλισης αφορά ένα λιγότερο ανεπτυγμένο ή νησιωτικό κράτος της ΑΜΑ, το αίτημα εξετάζεται με ευνοϊκή προδιάθεση και λαμβάνονται ιδιαίτερα υπόψη τα


text: εξής:α) οι οικονομικές και κοινωνικές επιπτώσεις της απόφασης που πρόκειται να ληφθεί κυρίως σε σχέση με την απασχόληση·β) η ανάγκη εφαρμογής της παρέκκλισης για ένα χρονικό διάστημα λόγω της ιδιαίτερης κατάστασης του ενδιαφερόμενου κράτους της ΑΜΑ και των δυσχερειών που αντιμετωπίζει.6. Κατά την εξέταση των αιτημάτων, πρέπει να δίδεται ιδιαίτερη προσοχή, κατά περίπτωση, στη δυνατότητα χορήγησης του χαρακτήρα καταγωγής σε προϊόντα που περιλαμβάνουν στη σύνθεσή τους ύλες καταγωγής γειτονικών αναπτυσσόμενων χωρών, λιγότερο ανεπτυγμένων χωρών ή αναπτυσσόμενων χωρών με τις οποίες ένα ή περισσότερα κράτη της ΑΜΑ διατηρούν ειδικές σχέσεις, με την προϋπόθεση ότι μπορεί να εξασφαλιστεί ικανοποιητική διοικητική συνεργασία.7. Με την επιφύλαξη των παραγράφων 1 έως 6, η παρέκκλιση χορηγείται όταν η προστιθέμενη αξία στα μη καταγόμενα προϊόντα που χρησιμοποιούνται στο ενδιαφερόμενο κράτος της ΑΜΑ είναι τουλάχιστον 45 % της αξίας του τελικού προϊόντος, με την προϋπόθεση ότι η παρέκκλιση δεν απειλεί να προκαλέσει σοβαρή ζημία σε έναν οικονομικό τομέα της Κοινότητας ή σε ένα ή περισσότερα κράτη μέλη της.8. Με την επιφύλαξη και επιπλέον των παραγράφων 1 έως 7, οι παρεκκλίσεις που αφορούν τον κονσερβοποιημένο τόνο και τα φιλέτα τόνου είναι δυνατόν να παρέχονται μόνο στο πλαίσιο ετήσιων ποσοστώσεων μεγέθους 8000 τόνων για τον κονσερβοποιημένο τόνο και ετήσιας ποσόστωσης ύψους 2000 τόνων για τα φιλέτα τόνου.Τα κράτη της ΑΜΑ υποβάλλουν αιτήσεις για τις παρεκκλίσεις αυτές σύμφωνα με την προαναφερθείσα ποσόστωση στην επιτροπή, η οποία θα τις χορηγεί αυτόματα και θα τις θέτει σε ισχύ με έκδοση απόφασης.9. Η επιτροπή λαμβάνει τα αναγκαία μέτρα προκειμένου οι αποφάσεις που αφορούν αιτήσεις για παρέκκλιση να λαμβάνονται το συντομότερο δυνατόν και, σε κάθε περίπτωση, το αργότερο σε εβδομήντα πέντε εργάσιμες ημέρες από την παραλλαγή του αιτήματος από τον συμπροεδρεύοντα της επιτροπής εκπρόσωπο της ΕΚ. Εάν η Κοινότητα δεν ενημερώσει τα κράτη της ΑΜΑ για τη θέση της σχετικά με το αίτημα αυτό εντός του εν λόγω χρονικού διαστήματος, θεωρείται ότι το αίτημα έγινε αποδεκτό.10. α) Η παρέκκλιση ισχύει για διάστημα που καθορίζεται από την επιτροπή και το οποίο κατά κανόνα είναι πενταετές.β) Η απόφαση για την παρέκκλιση μπορεί να προβλέπει παράταση χωρίς να χρειάζεται νέα απόφαση της επιτροπής, με τον όρο ότι το(τα) ενδιαφερόμενο(-α) κράτος(-η) της ΑΜΑ θα προσκομίσει(-ουν), τρεις μήνες πριν από τη λήξη κάθε περιόδου, απόδειξη ότι εξακολουθεί(-ούν) να μην είναι σε θέση να ανταποκριθεί(-ούν) στους όρους του παρόντος πρωτοκόλλου στους οποίους αναφέρεται η παρέκκλιση.Σε περίπτωση προβολής αντιρρήσεων σχετικά με την παράταση, η επιτροπή εξετάζει το ζήτημα το συντομότερο δυνατόν και αποφασίζει εάν θα παρατείνει την ισχύ της παρέκκλισης. Η επιτροπή ακολουθεί τη διαδικασία που προβλέπεται στην παράγραφο 9. Λαμβάνονται όλα τα αναγκαία μέτρα για την αποφυγή διακοπών στην εφαρμογή της παρέκκλισης.γ) Κατά τη διάρκεια των περιόδων που αναφέρονται στα εδάφια α) και β), η επιτροπή μπορεί να επανεξετάσει τους όρους εφαρμογής της παρέκκλισης εάν διαπιστωθεί ότι έχουν επέλθει σημαντικές αλλαγές σε ουσιώδεις παράγοντες που διέπουν την απόφαση χορήγησης της παρέκκλισης. Βάσει της επανεξέτασης, η επιτροπή μπορεί να αποφασίσει να τροποποιήσει τους όρους της απόφασής της όσον αφορά το πεδίο εφαρμογής της παρέκκλισης ή οποιονδήποτε άλλο προηγουμένως θεσπισμένο όρο.ΤΙΤΛΟΣ VIΘΕΟΥΤΑ ΚΑΙ


text: ΜΕΛΙΛΙΑΆρθρο 43Ειδικοί όροι1. Ο όρος "Κοινότητα" που χρησιμοποιείται στο παρόν πρωτόκολλο δεν καλύπτει τη Θέουτα και τη Μελίλια. Ο όρος "προϊόντα καταγωγής Κοινότητας" δεν καλύπτει προϊόντα καταγόμενα από τη Θέουτα και τη Μελίλια.2. Οι διατάξεις του παρόντος πρωτοκόλλου εφαρμόζονται κατ’ αναλογία για τον καθορισμό των προϊόντων που είναι δυνατό να θεωρούνται προϊόντα καταγωγής κρατών της ΑΜΑ όταν εισάγονται στη Θέουτα και τη Μελίλια.3. Όταν προϊόντα που παράγονται εξ ολοκλήρου στη Θέουτα, τη Μελίλια ή στην Κοινότητα υποβάλλονται σε επεξεργασία και μεταποίηση σε κράτη της ΑΜΑ, θεωρούνται προϊόντα παραχθέντα εξ ολοκλήρου στα κράτη της ΑΜΑ.4. Επεξεργασία ή μεταποίηση που έχει διενεργηθεί στη Θέουτα, τη Μελίλια ή στην Κοινότητα θεωρείται ότι έχει διενεργηθεί σε κράτος της ΑΜΑ, εφόσον οι ύλες υφίστανται περαιτέρω επεξεργασία ή μεταποίηση σε κράτος της ΑΜΑ.5. Για την εφαρμογή των παραγράφων 3 και 4, οι ανεπαρκείς εργασίες που απαριθμούνται στο άρθρο 8 του παρόντος πρωτοκόλλου δεν θεωρούνται ως επεξεργασία ή μεταποίηση.6. Η Θέουτα και η Μελίλια θεωρούνται ενιαίο έδαφος.ΤΙΤΛΟΣ VIIΤΕΛΙΚΕΣ ΔΙΑΤΑΞΕΙΣΆρθρο 44Τροποποιήσεις του πρωτοκόλλουΗ επιτροπή ΣΟΕΣ μπορεί να αποφασίσει να τροποποιήσει τις διατάξεις του παρόντος πρωτοκόλλου.Άρθρο 45ΠαραρτήματαΤα παραρτήματα του παρόντος πρωτοκόλλου αποτελούν αναπόσπαστο μέρος του.Άρθρο 46Εφαρμογή του πρωτοκόλλουΗ Κοινότητα και τα κράτη της ΑΜΑ λαμβάνουν, σε ό,τι τα αφορά, τα αναγκαία μέτρα για την εφαρμογή του παρόντος πρωτοκόλλου.--------------------------------------------------ΠΑΡΑΡΤΗΜΑ I του Πρωτοκόλλου 1Επεξηγηματικές σημειώσεις για τον πίνακα του παραρτήματος IIΣημείωση 1:Ο πίνακας περιλαμβάνει τους όρους που πρέπει να πληρούν όλα τα προϊόντα για να θεωρηθούν επαρκώς επεξεργασθέντα ή μεταποιηθέντα κατά την έννοια του άρθρου 7 του πρωτοκόλλου.Σημείωση 2:1. Στις δύο πρώτες στήλες του πίνακα περιγράφεται το παραχθέν προϊόν. Στην πρώτη στήλη αναγράφεται ο αριθμός της δασμολογικής κλάσης ή του κεφαλαίου του εναρμονισμένου συστήματος και στη δεύτερη στήλη η περιγραφή των εμπορευμάτων που χρησιμοποιείται στο σύστημα αυτό για την εν λόγω κλάση ή κεφάλαιο. Για κάθε ένδειξη που περιλαμβάνεται στις δύο πρώτες στήλες, παρέχεται ένας κανόνας στις στήλες 3 ή 4. Όταν, σε ορισμένες περιπτώσεις, του αριθμού της πρώτης στήλης προηγείται η ένδειξη "ex", αυτό σημαίνει ότι οι κανόνες στις στήλες 3 ή 4 εφαρμόζονται μόνο για το τμήμα της κλάσης ή του κεφαλαίου που περιγράφεται στη στήλη 2.2. Όταν στη στήλη 1 υπάρχουν περισσότεροι του ενός αριθμοί κλάσεων ή όταν στη στήλη αυτή αναφέρεται αριθμός κεφαλαίου και, κατά συνέπεια, η περιγραφή των προϊόντων στη στήλη 2 δίνεται με γενικούς όρους, οι σχετικοί κανόνες στις στήλες 3 ή 4 εφαρμόζονται σε όλα τα προϊόντα τα οποία, στο πλαίσιο του εναρμονισμένου συστήματος, κατατάσσονται στις διάφορες κλάσεις του εν λόγω κεφαλαίου ή σε οποιαδήποτε από τις κλάσεις που αναγράφονται στη στήλη 1.3. Όταν στον πίνακα υπάρχουν διάφοροι κανόνες που εφαρμόζονται σε διάφορα προϊόντα της ίδιας δασμολογικής κλάσης, κάθε εδάφιο περιέχει την περιγραφή εκείνου του τμήματος της κλάσης που καλύπτεται από τους κανόνες που αναφέρονται παραπλεύρως στις στήλες 3 ή 4.4. Όταν, για κάποια εγγραφή στις δύο πρώτες στήλες, παρέχεται κανόνας και στις δύο στήλες 3 και 4, ο εξαγωγέας μπορεί να επιλέγει να εφαρμόζει είτε τον κανόνα που παρέχεται στη στήλη 3 είτε εκείνον που παρέχεται στη στήλη 4. Αν στη στήλη 4


text: δεν παρέχεται κανόνας καταγωγής, εφαρμόζεται ο κανόνας που παρέχεται στη στήλη 3.Σημείωση 3:1. Οι διατάξεις του άρθρου 7 του πρωτοκόλλου που αφορούν προϊόντα τα οποία έχουν αποκτήσει το χαρακτήρα καταγωγής και χρησιμοποιούνται για την κατασκευή άλλων προϊόντων ισχύουν ανεξάρτητα από το εάν ο εν λόγω χαρακτήρας αποκτήθηκε στο εργοστάσιο όπου χρησιμοποιούνται τα εν λόγω προϊόντα ή σε άλλο εργοστάσιο στην Κοινότητα ή στα κράτη της ΑΜΑ.Παράδειγμα:Κινητήρας της κλάσης 8407, για τον οποίο ο κανόνας που εφαρμόζεται προβλέπει ότι η αξία των μη καταγόμενων υλών που δύνανται να χρησιμοποιηθούν, δεν πρέπει να υπερβαίνει το 40 % της τιμής "εκ του εργοστασίου" του προϊόντος, είναι κατασκευασμένος από "άλλα χαλυβοκράματα σφυρηλατημένα" της κλάσης ex7224.Αν οι εργασίες σφυρηλάτησης πραγματοποιήθηκαν εντός της Κοινότητας από μη καταγόμενο πλίνθωμα, το προϊόν που κατασκευάστηκε με αυτόν τον τρόπο αποκτά ήδη το χαρακτήρα καταγωγής δυνάμει του κανόνα που προβλέπεται στον πίνακα για τα προϊόντα της κλάσης ex7224. Το προϊόν μπορεί, ως εκ τούτου, να θεωρηθεί καταγόμενο προϊόν κατά τον υπολογισμό της αξίας του κινητήρα ανεξάρτητα από το εάν αυτός κατασκευάστηκε στο ίδιο ή σε άλλο εργοστάσιο της Κοινότητας. Ως εκ τούτου, η αξία του μη καταγόμενου πλινθώματος δεν πρέπει να λαμβάνεται υπόψη κατά τον προσδιορισμό της αξίας των μη καταγόμενων υλών που έχουν χρησιμοποιηθεί.2. Ο κανόνας που αναφέρεται στον πίνακα καθορίζει την ελάχιστη απαιτούμενη βαθμίδα επεξεργασίας ή μεταποίησης. Επομένως, τυχόν περαιτέρω επεξεργασίες ή μεταποιήσεις προσδίδουν επίσης το χαρακτήρα καταγωγής ενώ, αντίθετα, λιγότερες επεξεργασίες ή μεταποιήσεις δεν προσδίδουν το χαρακτήρα καταγωγής. Δηλαδή, εάν ένας κανόνας προβλέπει ότι είναι δυνατό να χρησιμοποιούνται μη καταγόμενες ύλες σε ένα ορισμένο στάδιο παρασκευής, η χρησιμοποίηση τέτοιων υλών σε προγενέστερο στάδιο παρασκευής επιτρέπεται, ενώ η χρησιμοποίηση τέτοιων υλών σε μεταγενέστερο στάδιο παρασκευής δεν επιτρέπεται.3. Υπό την επιφύλαξη της σημείωσης 3.2, όταν ένας κανόνας ορίζει ότι είναι δυνατό να χρησιμοποιηθούν "ύλες οποιασδήποτε κλάσης", μπορεί να χρησιμοποιηθούν και ύλες της ίδιας κλάσης με το προϊόν, υπό την επιφύλαξη, ωστόσο, τυχόν ειδικών περιορισμών που περιλαμβάνονται, ενδεχομένως, στον κανόνα. Η έκφραση, ωστόσο, "κατασκευή από ύλες οποιασδήποτε κλάσης, συμπεριλαμβανομένων άλλων υλών της κλάσης αριθ. ..." σημαίνει ότι είναι δυνατό να χρησιμοποιηθούν μόνον ύλες υπαγόμενες στην ίδια κλάση με το προϊόν αλλά με διαφορετική περιγραφή από εκείνη που ισχύει για το προϊόν και η οποία δίνεται στη στήλη 2.4. Όταν κανόνας του πίνακα ορίζει ότι κάποιο προϊόν μπορεί να κατασκευαστεί από περισσότερες από μία ύλες, αυτό σημαίνει ότι είναι δυνατό να χρησιμοποιηθούν μία ή περισσότερες ύλες. Δεν απαιτείται να χρησιμοποιηθούν όλες οι ύλες.Παράδειγμα:Ο κανόνας για τα υφάσματα των κλάσεων 5208 έως 5212 προβλέπει ότι είναι δυνατό να χρησιμοποιηθούν φυσικές ίνες και, μεταξύ άλλων, χημικές ύλες. Ο κανόνας αυτός δεν σημαίνει ότι πρέπει να χρησιμοποιηθούν ταυτόχρονα φυσικές ίνες και χημικές ύλες. Είναι δυνατό να χρησιμοποιηθεί η μία ή η άλλη από αυτές τις ύλες ή ακόμη και οι δύο μαζί.5. Όταν κανόνας του πίνακα προβλέπει ότι κάποιο προϊόν πρέπει να έχει κατασκευασθεί από μια συγκεκριμένη ύλη, ο όρος αυτός δεν αποκλείει προφανώς τη χρησιμοποίηση άλλων υλών οι οποίες, λόγω της ίδιας της φύσης τους, δεν είναι δυνατό να πληρούν τον κανόνα (Βλ.